CELEX: 32016D1182
Language: bg
Date: 2016-07-18 00:00:00
Title: Решение (ОВППС) 2016/1182 на Съвета от 18 юли 2016 година относно Правилника за персонала на Института на Европейския съюз за изследване на сигурността

20.7.2016   
            
            
               BG
            
            
               Официален вестник на Европейския съюз
            
            
               L 195/31
            
         РЕШЕНИЕ (ОВППС) 2016/1182 НА СЪВЕТА
   от 18 юли 2016 година
   относно Правилника за персонала на Института на Европейския съюз за изследване на сигурността
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2014/75/ОВППС на Съвета от 10 февруари 2014 г. относно Института на Европейския съюз за изследване на сигурността (1) и по-специално член 7, параграф 1, трета алинея от него,
   като взе предвид препоръката на директора на Института на Европейския съюз за изследване на сигурността,
   като има предвид, че:
   
               (1)
            
            
               Институтът на Европейския съюз за изследване на сигурността („институтът“) е агенция на Европейския съюз асоциирана към Координираните организации. Правилникът за персонала на института следва да бъде адаптиран към развитието на института и на общата регулаторна рамка от правила за персонала, преобладаваща в Координираните организации. Поради това се налага да бъде преразгледан.
            
         
               (2)
            
            
               Следователно Правилникът за персонала на института, приет от Съвета на 21 декември 2001 г. (2) и изменен от директора със съгласието на борда на 15 юни 2005 г. (3), следва да бъде отменен и заменен,
            
         ПРИЕ НАСТОЯЩОТО РЕШЕНИЕ:
   Член 1
   Правилникът за персонала на Института на Европейския съюз за изследване на сигурността, приет от Съвета на 21 декември 2001 г. и изменен от директора със съгласието на борда на 15 юни 2005 г., се отменя и заменя с приложения към настоящето решение правилник за персонала.
   Член 2
   Настоящото решение влиза в сила на първия ден на месеца, следващ датата на публикуването му в Официален вестник на Европейския съюз.
   
      Съставено в Брюксел на 18 юли 2016 година.
      
         
            За Съвета
         
         
            Председател
         
         F. MOGHERINI
      
   
   
      (1)  ОВ L 41, 12.2.2014 г., стр. 13.
   
      (2)  ОВ L 39, 9.2.2002 г., стр. 18.
   
      (3)  ОВ L 235, 12.9.2005 г., стр. 1.
   
      ПРИЛОЖЕНИЕ
      
         ПРАВИЛНИКА ЗА ПЕРСОНАЛА НА ИНСТИТУТА НА ЕВРОПЕЙСКИЯ СЪЮЗ ЗА ИЗСЛЕДВАНЕ НА СИГУРНОСТТА
      
      СЪДЪРЖАНИЕ
      ПРЕАМБЮЛ
      
                  Член 1
               
               Приложно поле
               
            
                  ДЯЛ I
               
               РАЗПОРЕДБИ, ПРИЛОЖИМИ ЗА ВСИЧКИ СЛУЖИТЕЛИ
               
            
                  Член 2
               
               
                   
               
               
            
                  1.
               
               
                  Ръководство
               
            
                  2.
               
               
                  Поведение
               
            
                  3.
               
               
                  Финансова отговорност
               
            
                  4.
               
               
                  Сигурност
               
            
                  5.
               
               
                  Помощ и обезщетение
               
            
                  6.
               
               
                  Права на собственост
               
            
                  7.
               
               
                  Външни дейности
               
            
                  8.
               
               
                  Кандидатиране за обществени или политически длъжности
               
            
                  ДЯЛ II
               
               РАЗПОРЕДБИ, ПРИЛОЖИМИ ЗА ДОГОВОРНО НАЕТИТЕ СЛУЖИТЕЛИ
               
            
                  ГЛАВА I
               
               ПРИВИЛЕГИИ И ИМУНИТЕТИ
               
            
                  Член 3
               
               
                   
               
               
            
                  ГЛАВА II
               
               НАБИРАНЕ НА СЛУЖИТЕЛИ И ПРОДЪЛЖИТЕЛНОСТ НА НАЗНАЧЕНИЕТО
               
            
                  Член 4
               
               Набиране на служители
               
            
                  Член 5
               
               Пределна възраст за работа
               
            
                  Член 6
               
               Медицински прегледи
               
            
                  Член 7
               
               Назначения
               
            
                  1.
               
               
                  Договори
               
            
                  2.
               
               
                  Изпитателен срок
               
            
                  3.
               
               
                  Прекратяване на договора
               
            
                  4.
               
               
                  Обезщетение при загуба на работа
               
            
                  5.
               
               
                  Съкратен срок на предизвестието за прекратяване на договора
               
            
                  ГЛАВА III
               
               ЗАПЛАТИ И НАДБАВКИ
               
            
                  Член 8
               
               Общи разпоредби
               
            
                  Член 9
               
               Основна заплата
               
            
                  Член 10
               
               Надбавка за експатриране
               
            
                  Член 11
               
               Семейни и социални надбавки
               
            
                  1.
               
               
                  Общи разпоредби
               
            
                  2.
               
               
                  Надбавка за жилищни нужди
               
            
                  3.
               
               
                  Надбавка за деца и за други лица на издръжка
               
            
                  4.
               
               
                  Надбавка за образование
               
            
                  5.
               
               
                  Надбавка за дете или друго лице с увреждания, които са на издръжка
               
            
                  6.
               
               
                  Надбавка за наем
               
            
                  Член 12
               
               Надбавка за допълнителни задачи
               
            
                  Член 13
               
               Надбавка за настаняване
               
            
                  1.
               
               
                  Допустимост
               
            
                  2.
               
               
                  Основен размер на надбавката
               
            
                  3.
               
               
                  Допълнителна сума за лица на издръжка
               
            
                  4.
               
               
                  Допълнителна сума за мобилност
               
            
                  5.
               
               
                  Изплащане на надбавката
               
            
                  Член 14
               
               Удръжки
               
            
                  1.
               
               
                  Вътрешно данъчно облагане
               
            
                  2.
               
               
                  Вноски за пенсионноосигурителната схема
               
            
                  3.
               
               
                  Социалноосигурителни вноски
               
            
                  4.
               
               
                  Вноски по допълнителна осигурителна схема
               
            
                  Член 15
               
               Авансово изплащане на заплатата и възстановяване на разноски
               
            
                  ГЛАВА IV
               
               ПЪТНИ РАЗХОДИ
               
            
                  Член 16
               
               Настаняване и отпътуване
               
            
                  Член 17
               
               Разходи за пренасяне
               
            
                  Член 18
               
               Служебно пътуване
               
            
                  ГЛАВА V
               
               ВЪТРЕШНА ОРГАНИЗАЦИЯ
               
            
                  Член 19
               
               Работно време
               
            
                  Член 20
               
               Непълно работно време
               
            
                  Член 21
               
               Официални празници
               
            
                  Член 22
               
               Отпуск
               
            
                  1.
               
               
                  Годишен отпуск
               
            
                  2.
               
               
                  Неплатен отпуск
               
            
                  3.
               
               
                  Отпуск по болест, майчинство, бащинство, за отглеждане на дете и други видове специален отпуск
               
            
                  Член 23
               
               Домашен отпуск
               
            
                  ГЛАВА VI
               
               ОТЧЕТИ И ПОВИШЕНИЕ
               
            
                  Член 24
               
               Общи разпоредби
               
            
                  Член 25
               
               Процедура
               
            
                  Член 26
               
               Последващи действия в резултат на отчетите
               
            
                  ГЛАВА VII
               
               ДИСЦИПЛИНАРНО ПРОИЗВОДСТВО
               
            
                  Член 27
               
               
                   
               
               
            
                  ГЛАВА VIII
               
               ОБЖАЛВАНЕ И КОМИСИЯ ПО ЖАЛБИТЕ
               
            
                  Член 28
               
               
                   
               
               
            
                  ГЛАВА IX
               
               ПЕНСИОННООСИГУРИТЕЛНИ СХЕМИ
               
            
                  Член 29
               
               
                   
               
               
            
                  ГЛАВА X
               
               КОМАНДИРОВАНЕ НА ДОГОВОРНО НАЕТИ СЛУЖИТЕЛИ НА ИНСТИТУТА
               
            
                  Член 30
               
               
                   
               
               
            
                  ДЯЛ III
               
               РАЗПОРЕДБИ, ПРИЛОЖИМИ ЗА СРОЧНО НАЕТИТЕ СЛУЖИТЕЛИ
               
            
                  Член 31
               
               Общи разпоредби
               
            
                  Член 32
               
               Договори
               
            
                  Член 33
               
               Възнаграждение
               
            
                  Член 34
               
               Специални разпоредби
               
            
                  1.
               
               
                  Разходи за настаняване и отпътуване
               
            
                  2.
               
               
                  Отпуск
               
            
                  ДЯЛ IV
               
               РАЗПОРЕДБИ, ПРИЛОЖИМИ ЗА ЕКСПЕРТИТЕ И СТАЖАНТИТЕ
               
            
                  Член 35
               
               
                   
               
               
            
                  ДЯЛ V
               
               ПРЕДСТАВИТЕЛСТВО НА СЛУЖИТЕЛИТЕ
               
            
                  Член 36
               
               
                   
               
               
            
                  ПРИЛОЖЕНИЕ I
               
               ОБЕЗЩЕТЕНИЕ ПРИ ЗАГУБА НА РАБОТА
               
            
                  ПРИЛОЖЕНИЕ II
               
               НАДБАВКА ЗА ЕКСПАТРИРАНЕ
               
            
                  ПРИЛОЖЕНИЕ III
               
               ДЕЦА И ДРУГИ ЛИЦА НА ИЗДРЪЖКА
               
            
                  ПРИЛОЖЕНИЕ IV
               
               ЛИЦА С УВРЕЖДАНИЯ НА ИЗДРЪЖКА
               
            
                  ПРИЛОЖЕНИЕ V
               
               НАДБАВКА ЗА НАЕМ
               
            
                  ПРИЛОЖЕНИЕ VI
               
               ПЪТНИ РАЗХОДИ И РАЗХОДИ ЗА ПРЕНАСЯНЕ
               
            
                  ПРИЛОЖЕНИЕ VII
               
               СЛУЖЕБНИ РАЗХОДИ
               
            
                  ПРИЛОЖЕНИЕ VIII
               
               ОТПУСК ПО БОЛЕСТ, МАЙЧИНСТВО, БАЩИНСТВО, ЗА ОТГЛЕЖДАНЕ НА ДЕТЕ И ДРУГИ ВИДОВЕ СПЕЦИАЛЕН ОТПУСК
               
            
                  ПРИЛОЖЕНИЕ IX
               
               ПРАВИЛА ОТНОСНО АДМИНИСТРАТИВНИТЕ РАЗСЛЕДВАНИЯ, ДИСЦИПЛИНАРНИТЕ ПРОИЗВОДСТВА И МЕРКИТЕ
               
            
                  ПРИЛОЖЕНИЕ X
               
               КОМИСИЯ ПО ЖАЛБИТЕ
               
            ПРАВИЛНИК ЗА ПЕРСОНАЛА НА ИНСТИТУТА НА ЕВРОПЕЙСКИЯ СЪЮЗ ЗА ИЗСЛЕДВАНЕ НА СИГУРНОСТТА
      
         ПРЕАМБЮЛ
      
      Институтът на Европейския съюз за изследване на сигурността е агенция на Европейския съюз, която е асоциирана към състава на Координираните организации.
      Член 1
      Приложно поле
      1.   Настоящият правилник за персонала се прилага за служители, наети по договор от Института на Европейския съюз за изследване на сигурността („института“), освен когато бордът е взел решение за обратното по отношение на персонала без степен (директора).
      2.   За целите на настоящия правилник „служители“ означва следните физически лица:
      
                  а)
               
               
                  служители, сключили договор с института и заемащи длъжности, вписани в таблицата на предвидените в бюджета длъжности, която се прилага всяка година към бюджета на института („договорно наети служители“); и
               
            
                  б)
               
               
                  срочно наети служители на договор с института.
               
            Експертите, наети по конкретен повод, и стажантите не са „служители“ на института и по отношение на тях се прилагат специалните разпоредби, установени в дял IV.
      3.   В щатното разписание на „договорно наетите служители“, приложено към бюджета на института, е посочен броят на длъжностите във всяка категория и степен.
      Длъжностите на „договорно наетите служители“ са свързани с основните задачи на института и със задачите с постоянен характер.
      4.   Всички позовавания в настоящия правилник за персонала на лице от мъжки пол се считат също за позовавания на лице от женски пол и обратното, освен ако от контекста ясно не се подразбира друго.
      5.   При необходимост директорът въвежда подробни разпоредби за приложението на настоящия правилник за персонала под формата на правила за изпълнение. При всяко приемане на такива правила за изпълнение надлежно се уведомява бордът.
      Директорът може да възложи част от управленските си задължения и правото да се подписват документи за целите на ежедневното ръководство по въпроси, попадащи в приложното поле на настоящия правилник.
      ДЯЛ I
      
         РАЗПОРЕДБИ, ПРИЛОЖИМИ ЗА ВСИЧКИ СЛУЖИТЕЛИ
      
      Член 2
      Служителите действат под ръководството на директора и отговарят пред директора за изпълнението на задачите си, които те се задължават да изпълняват възможно най-старателно и най-съвестно.
      При изпълнение на задълженията си и в поведението си служителите се ръководят единствено от интересите на института. Те упражняват лоялно, дискретно и съвестно поверените им функции в качеството им на служители. Служителите при никакви обстоятелства не търсят и не приемат указания от каквито и да било правителства, органи, организации или лица извън рамките на института.
      Във всеки един момент служителите се държат по начин, който съответства на тяхното положение на представители на института. Те се въздържат от всякакви действия и дейности, които по някакъв начин биха могли да уронят достойнството на заеманата от тях длъжност или да навредят на доброто име на института.
      От служителите може да бъде поискано да възстановят на института частично или изцяло евентуалните финансови загуби, претърпени от него вследствие на проявена от тях небрежност или поради това, че умишлено са нарушили някоя от разпоредбите или процедурите, одобрени от борда или от директора.
      Комисията по жалбите има компетентност по споровете, възникнали по настоящата разпоредба.
      
                  а)
               
               
                  При постъпване на работа служителите се запознават с разпоредбите за сигурност на института.
               
            
                  б)
               
               
                  За всички служители, стипендиантите и стажантите, може да се окаже необходимо да притежават удостоверение за преминато проучване за надеждност, което да им дава право на достъп до класифицирани документи при изпълнение на задълженията им. Искането за такова удостоверение се отправя от служителя по сигурността на института до съответните компетентни органи.
                  До издаването на удостоверението за преминато проучване за надеждност директорът може да даде временен допуск за работа с класифицирани документи.
               
            
                  в)
               
               
                  Служителите незабавно уведомяват служителя по сигурността в случай на съмнение за изгубване или компрометиране на класифициран документ.
               
            Институтът предоставя помощ на служители, които поради текущото си назначение или задължения в института, а не по своя вина, са станали обект на заплахи, обиди, клевети или нападки. Обезщетение за претърпени материални вреди може да бъде предоставено, при условие че:
      
                  а)
               
               
                  служителят не е предизвикал въпросната вреда умишлено или поради небрежност;
               
            
                  б)
               
               
                  не е използвано или не може да бъде използвано правото на съдебна защита;
               
            
                  в)
               
               
                  служителите прехвърлят на института всички искове, предявими към трети страни, по-специално застрахователни дружества.
               
            Всички решения по тези въпроси, свързани с евентуални искове или плащания от института, се вземат от директора, който има дискреционни правомощия за оценка на обстоятелствата по случая, за формата на помощта, която следва да се предостави, и за това какво да бъде отпуснатото обезщетение, ако се полага такова. Бордът се уведомява надлежно за всяко решение, взето съгласно настоящия параграф.
      Всички права, включително правото на собственост, авторското право и патентните права, във всяка извършвана от служител работа при изпълнение на служебните му задължения, принадлежат на института.
      
                  а)
               
               
                  Служител не може да заема длъжност или да има постоянна или платена работа извън института без предварителното разрешение на директора.
               
            
                  б)
               
               
                  Служител не може без предварителното разрешение на директора да приема от което и да е правителство или от който и да е друг източник извън института почести, ордени, услуги, подаръци или плащания от какъвто и да е вид, освен за предоставени от него услуги преди назначаването му или по време на специалния му отпуск за военна или друга национална служба и във връзка с тази служба.
               
            
                  в)
               
               
                  Служителите се въздържат от всяко публично действие, изявление или публикация, когато това действие, изявление или публикация е несъвместимо със задачите или задълженията на международно длъжностно лице или може да доведе до морална или материална отговорност за института.
               
            
                  г)
               
               
                  Служител не може нито пряко, нито косвено да има интереси в търговско дружество, които поради характера си биха могли да компрометират независимостта на служителя при изпълнение на задачите му в института.
               
            
                  д)
               
               
                  Задачите на старшите анализатори включват установяването на връзки с органи и лица външни за института. Старшите анализатори са оправомощени да четат лекции, да правят изявления в медиите и да правят публикации след получаване на одобрението на директора.
               
            
                  е)
               
               
                  Служителят уведомява директора за това дали съпругът(ата) или регистрираният му партньор е на платена работа. Ако се докаже, че характерът на работата е несъвместим с тази на служителя, и ако той не може да гарантира, че тя ще бъде преустановена в рамките на определен период, директорът, след като изслуша служителя и след като се консултира с комитета на персонала, решава дали служителят може да продължи да заема длъжността.
               
            
                  а)
               
               
                  Служителите, които по лични причини желаят да се кандидатират за обществена или политическа длъжност, уведомяват директора за намерението си.
               
            
                  б)
               
               
                  На служител, който се кандидатира за обществена или политическа длъжност, се разрешава ползването на неплатен отпуск, считано от датата, на която е заявил, че започва предизборната си кампания.
               
            
                  в)
               
               
                  Ако бъде избран, служителят подава искане за прекратяване на договора му. При това прекратяване не се полага обезщетение при загуба на работа.
               
            
                  г)
               
               
                  Ако служителят не приеме въпросната обществена или политическа длъжност, той има право да продължи да заема предишната си длъжност на същата степен и при същото старшинство или възнаграждение за срочно наетите служители, които служителят е имал към момента на излизането си в неплатен отпуск.
               
            
                  д)
               
               
                  Времето, използвано като неплатен отпуск, не се признава за старшинство, нито при определяне на пенсионните права. При все това ако договорно нает служител докаже, че не може да получи пенсионни права от друга пенсионноосигурителна схема, този договорно нает служител може да кандидатства да продължи да придобива пенсионни права, при условие че той поеме изцяло съответните вноски, както своите, така и тези на работодателя.
               
            ДЯЛ II
      
         РАЗПОРЕДБИ, ПРИЛОЖИМИ КЪМ ДОГОВОРНО НАЕТИТЕ СЛУЖИТЕЛИ
      
      
         ГЛАВА I
      
      
         
            Привилегии И Имунитети
         
      
      Член 3
      Привилегиите и имунитетите, с които се ползват договорно наетите служители, им се предоставят в интерес на института, а не за тяхно лично улеснение. Тези привилегии и имунитети не трябва да се използват за избягване на лични задължения или като извинение за неспазване на съответното национално право или разпоредби на полицията.
      При всеки инцидент, при който се засяга някоя от тези привилегии или имунитети, съответният договорно нает служител незабавно докладва за инцидента на директора. В случай на нарушение на местното законодателство директорът може да вземе решение за снемане на привилегиите или имунитетите, ако прецени това за необходимо.
      
         ГЛАВА II
      
      
         
            Набиране на служители и продължителност на назначението
         
      
      Член 4
      Набиране на служители
      1.   Предложенията за наемане на работа се правят от директора, с изключение на това за длъжността директор. Институтът отговаря за публикуването на информация за свободните длъжности.
      2.   Договорно наетите служители се назначават от директора въз основа на техните качества и чрез провеждане на честни и прозрачни конкурсни процедури.
      3.   Набирането на договорно наети служители става само измежду гражданите на държавите—членки на Европейския съюз.
      4.   Кандидатите трябва да покажат задълбочено владеене на един от езиците на Европейския съюз и задоволително владеене на друг от езиците на Европейския съюз до степен, необходима за изпълнението на задълженията им.
      5.   Договорно наетите служители, за които се отнася настоящият правилник, се категоризират в съответствие с категориите и степените, възприети от Координираните организации.
      6.   При постъпването си договорно наетите служители заемат най-ниската стъпка в степента на длъжността, за която са избрани. Директорът обаче може при наличие на основания да предостави по-висока стъпка.
      7.   Директорът приема правила за изпълнение на настоящия член.
      Член 5
      Пределна възраст за работа
      Пределната възраст за работа е до края на месеца, през който служителят навършва 65 години. В интерес на службата директорът може да разреши удължавания на договора до максимум 12 допълнителни месеца.
      Член 6
      Медицински прегледи
      1.   Преди да бъде нает, всеки договорно нает служител преминава медицински преглед в оправомощен от института медицински център, който удостоверява дали лицето е физически годно да изпълнява задълженията си.
      2.   Всяка година служителите преминават задължителен медицински преглед.
      3.   Оправомощен от института медицински център консултира директора, ако има съмнение относно годността на даден договорно нает служител да продължи да заема определената му длъжност.
      4.   Когато в резултат на медицинския преглед, предвиден в параграфи 1 и 3, се даде отрицателно медицинско становище, кандидатът или договорно наетият служител може в рамките на 20 дни от момента, в който бъде уведомен от института за това становище, да поиска неговият случай да бъде отнесен за разглеждане от медицинска комисия, съставена от трима лекари: един, избран от директора, един — от въпросния договорно нает служител и един — от другите двама лекари.
      Медицинската комисия изслушва лекаря, който е дал първоначалното отрицателно становище. Ако медицинската комисия потвърди отрицателните заключения от медицинския преглед, посочен:
      
                  а)
               
               
                  в параграф 1, кандидатът заплаща 50 % от таксите и непредвидените разходи;
               
            
                  б)
               
               
                  в параграф 3, институтът първо търси начин да прехвърли този служител на друга длъжност, подходяща за състоянието му. Ако това е невъзможно, институтът прекратява договора му с шестмесечно предизвестие и се свиква комисията по инвалидността, за да се установи правото на служителя на пенсия за инвалидност съгласно условията, установени в правилата за пенсионноосигурителната схема.
               
            Член 7
      Назначения
      Договорите са със срок три години. Директорът може да удължи договора за следващ тригодишен или по-кратък фиксиран период. Договорно наетите служители се уведомяват най-малко шест месеца преди изтичането на договора дали договорът им ще бъде удължен за нов фиксиран период.
      За старшите анализатори общият срок на предложените договори не надхвърля пет години. За всички останали служители този общ срок е девет години. В изключителни случаи директорът може в интерес на службата да удължи договора след установените девет години за срок, по-малък от дванадесет месеца.
      Когато към 1 август 2016 г. договорно нает служител вече е натрупал десет години пенсионни права в пенсионноосигурителната схема на Координираните организации, не се прилага ограничението по отношение на общия срок на договорите.
      Когато към 1 август 2016 г. договорно нает служител има текущ договор и при изтичането на този договор ще е натрупал повече от девет години непрекъсната служба в института, този договор се счита за постоянен при достигането на десет години непрекъсната служба.
      
                  а)
               
               
                  Първите шест/девет месеца от първоначалния договор представляват изпитателен срок, който започва от датата на постъпване на служба.
               
            
                  б)
               
               
                  Когато по време на изпитателния срок договорно нает служител е възпрепятстван поради болест или злополука да изпълнява задълженията си в продължение на месец или повече от месец, директорът може да удължи изпитателния му срок за съответния период от време.
               
            
                  в)
               
               
                  Един месец преди края на изпитателния срок се изготвя доклад относно способността на договорно наетия служител да изпълнява определените за длъжността му задължения, както и относно неговото поведение и ефективност в службата. Докладът се предоставя на съответния договорно нает служител.
               
            
                  г)
               
               
                  Договорно нает служител, чиято работа не се е оказала със задоволително качество, за да оправдае запазването му на тази длъжност, се освобождава от длъжност.
               
            
                  д)
               
               
                  По всяко време на изпитателния срок може да бъде изготвен доклад за даден договорно нает служител, ако е видно, че работата му е с незадоволително качество. Докладът се предоставя на съответния договорно нает служител.
               
            
                  е)
               
               
                  Въз основа на този доклад директорът може да реши да освободи този договорно нает служител преди края на изпитателния му срок, като му даде едномесечно предизвестие; продължителността на службата обаче не може да надвишава продължителността на изпитателния срок.
               
            
                  ж)
               
               
                  Договорно нает служител, който бъде освободен по време на изпитателния срок вследствие на отрицателни заключения в доклада, няма право на обезщетение при загуба на работа.
               
            
                  з)
               
               
                  Изпитателният срок представлява неделима част от срока на първоначалния договор. Той се признава за старшинство и при определяне на пенсионните права.
               
            
                  а)
               
               
                  Институтът може да прекрати или да не удължи договор в следните случаи:
                  
                              i)
                           
                           
                              на датата, посочена в договора;
                           
                        
                              ii)
                           
                           
                              в резултат на съкращаване на заеманата от съответния договорно нает служител щатна длъжност или когато задълженията, определени за длъжността му, бъдат изменени по такъв начин, че той вече не притежава изискваната квалификация и опит за нея;
                           
                        
                              iii)
                           
                           
                              поради незадоволителната в професионално отношение работа на договорно наетия служител, за което свидетелстват надлежно два последователни доклада, изготвени в рамките на шест месеца, както е определено в член 24, параграф 3 и в член 26, параграф 4;
                           
                        
                              iv)
                           
                           
                              поради физическа негодност на съответния договорно нает служител, възникнала по време на изпълнение на служебните му задължения и потвърдена от комисията по инвалидността в съответствие с член 6, параграф 4;
                           
                        
                              v)
                           
                           
                              когато държавата членка, чийто гражданин е съответният договорно нает служител, се оттегли от борда на института;
                           
                        
                              vi)
                           
                           
                              вследствие на преместване на местоработата на повече от 100 km от мястото, където е бил нает договорно наетият служител, и когато същият откаже да бъде преместен;
                           
                        
                              vii)
                           
                           
                              вследствие на дисциплинарното производство, при което е установено неправомерно поведение или отговорността на съответния договорно нает служител съгласно определеното в глава VII.
                           
                        В случаите, посочени в подточки i)—vi), договорът се прекратява или не се удължава с шестмесечно предизвестие, а в посочения в подточка vii) случай — с едномесечно предизвестие.
               
            
                  б)
               
               
                  Договорно наетият служител може да прекрати договора си с тримесечно предизвестие по лични причини, които не е длъжен да разкрива.
               
            При прекратяване или неудължаване на договор от института, освен когато това се прави по дисциплинарни причини, се полага обезщетение съгласно условията, предвидени в приложение I.
      Ако интересите на службата го изискват, срокът на предизвестието, посочен в параграф 3, буква а), може да бъде съкратен. В този случай съответният договорно нает служител има право да получи допълнителна сума в размер на заплатата и надбавките, които би получил, ако краят на срока на договора му съвпада с края на шестмесечно предизвестие.
      Тези разпоредби не се прилагат в случай на прекратяване по дисциплинарни причини.
      
         ГЛАВА III
      
      
         
            Заплати и надбавки
         
      
      Член 8
      Общи разпоредби
      1.   Възнаграждението, което се изплаща на договорно наетите служители на института, включва основна заплата, надбавка за експатриране, както и семейни и социални надбавки.
      От това възнаграждение се правят вноски и удръжки съгласно вътрешните данъчни, пенсионно- и социалноосигурителни схеми.
      Дължимата сума се превежда по текущата сметка на договорно наетия служител не по-късно от последната работна седмица на месеца.
      Необходимо е договорно наетите служители незабавно да информират института относно всяка промяна в личното им положение, която би могла да има финансови последици. Тези промени се отчитат с обратна сила при изплащане на възнаграждението за месеца след уведомяването на администрацията на института за промяната.
      2.   Договорно наетите служители възстановяват всички надплатени суми на института.
      Правото на института да поиска възстановяване на неоснователно направено плащане се погасява две години след датата, на която институтът е узнал, че плащането е било направено неоснователно. В случай на неуредени претенции срещу договорно нает служител за недължими плащания се правят удръжки от месечното или друго заплащане, дължимо на въпросното лице, като се взема предвид неговото социално и финансово положение. Давността на претенциите срещу института за изплащане на заплати, обезщетения, надбавки или други суми, произтичащи от прилагането на правилника за персонала, се погасява две години след датата, на която е трябвало да бъде извършено плащането, или датата, на която служителят е узнал или е следвало да узнае, че плащането е трябвало да бъде извършено, ако тези две дати не съвпадат.
      Член 9
      Основна заплата
      Нетната основна заплата е в размера, определен за съответната степен и стъпка, които има даденият договорно нает служител, съобразно скалата, одобрявана всяка година от борда въз основа на предложение, направено от Координационния комитет по възнагражденията.
      Брутната основна заплата съответства на нетната основна заплата плюс дължимите от дадения договорно нает служител вътрешни данъци.
      Член 10
      Надбавка за експатриране
      Надбавка за експатриране се изплаща на договорно наетите служители, които към момента на първоначалното им назначаване не са били граждани на държавата, на чиято територия се намира постоянната им месторабота, и които не са пребивавали обичайно на територията на същата държава в продължение на три или повече години непосредствено преди да бъдат наети на работа от института.
      Тази надбавка спира да се полага, ако договорно нает служител бъде прехвърлен да работи в държавата на гражданството си.
      Размерът на надбавката се изчислява в съответствие с приложение II, точка 1, буква а).
      Когато служителят е назначен от института непосредствено след като е работил в държавата, където е изпълнявал задълженията си в друга международна организация или администрация, прослуженото при предишния работодател време се взема предвид при определяне на правото на надбавка и при изчисляване на съответния ѝ размер.
      
                  а)
               
               
                  надбавка за експатриране се изплаща на договорно наетите служители, които към момента на назначаването си от института:
                  
                              i)
                           
                           
                              не са граждани на приемащата държава;
                           
                        
                              ii)
                           
                           
                              са пребивавали трайно в продължение на по-малко от една година на територията на тази държава, без значение дали са работили преди това в администрацията на собствената си страна или за други международни организации;
                           
                        
                              iii)
                           
                           
                              са наети на работа като международни служители извън Координираните организации или извън организациите, асоциирани към Координираните организации, или извън държавата по назначение; и
                           
                        
                              iv)
                           
                           
                              са наети на работа извън местната зона за ежедневен достъп до местоработата с обществен транспорт.
                           
                        Под „местната зона за ежедневен достъп с обществен транспорт“ се разбира зона с радиус от 100 km от местоработата.
               
            
                  б)
               
               
                  в случай на договорно нает служител, който е имал право на надбавка за експатриране, но започва работа на място, на което не отговаря на четирите критерия, посочени в буква а), той губи правото на надбавка за експатриране.
               
            
                  в)
               
               
                  в случай на договорно нает служител, който е нямал право на надбавка за експатриране, но започва работа на място, на което отговаря на горните четири критерия, той придобива правото на надбавка за експатриране.
               
            
                  г)
               
               
                  в случай на договорно нает служител, който е бил нает от Координирана организация или от организация, асоциирана към Координираните организации и е имал право на надбавка за експатриране, но започва работа в Института в същата държава, или в случай на служител на друга международна организация или на член на администрацията или на въоръжените сили на държавата по произход, който започва работа в Института, без да сменя държавата, не се прилагат разпоредбите на параграф 2, буква а) подточки iii) и iv).
               
            
                  д)
               
               
                  Проверка на допустимостта
                  
                              i)
                           
                           
                              в случай че която и да било точка от границата на държавата, чийто гражданин е договорно наетият служител, се намира в радиус от 100 km от местоработата, въпросният договорно нает служител няма право на надбавка за експатриране и на свързаната с нея надбавка за образование и домашен отпуск, освен ако не представи доказателство, че действителното му обичайно местопребиваване е в държавата, в която работи, или, по изключение и със съгласието на директора, в друга държава, на която не е гражданин, имайки предвид семейното му положение.
                           
                        
                              ii)
                           
                           
                              договорно наетите служители, които получават надбавка за експатриране, уведомяват института за всяка промяна в своето местопребиваване.
                           
                        
                              iii)
                           
                           
                              при специални обстоятелства и при наличието на достатъчно сериозни основания директорът може да направи изключение от правилото по буква д), подточка i).
                           
                        
            
                  е)
               
               
                  Надбавки, свързани с надбавката за експатриране
                  Свеждането до нула на надбавката за експатриране не отнема на договорно наетия служител правото на надбавка за образование или на домашен отпуск.
               
            
                  ж)
               
               
                  размерът на надбавките се изчислява в съответствие с приложение II, точка 1, буква б).
               
            Член 11
      Семейни и социални надбавки
      Когато Координационният комитет по възнагражденията издаде препоръка относно семейни и социални надбавки, се прави допитване до борда дали е възможно тя да бъде приета чрез изменение на настоящия правилник за персонала.
      Надбавките, предвидени в настоящия член, и сходните надбавки, полагащи се на семейни двойки или на несемеен договорно нает служител от друг източник, не се кумулират.
      Договорно нает служител, неговата съпруга/съпруг, лицата на негова издръжка или регистрираният му партньор, които получават или имат право да получат сходни с предвидените в настоящия член надбавки от друг национален или международен източник, са длъжни да уведомят за това администрацията на института, за да се намали съответно надбавката, която им се предоставя от института.
      Администрацията на Института има право да изиска официалните документи, които смята за необходими, за да установи правото на надбавки.
      
                  а)
               
               
                  надбавката за жилищни нужди се отпуска и изплаща ежемесечно на всеки договорно нает служител, който:
                  
                              i)
                           
                           
                              е семеен;
                           
                        
                              ii)
                           
                           
                              е овдовял, разведен, законно разделен или несемеен, но има поне едно лице на своя издръжка по смисъла на приложение III към настоящия правилник за персонала;
                           
                        
                              iii)
                           
                           
                              е регистриран като постоянен извънбрачен партньор, при условие че:
                              
                                          —
                                       
                                       
                                          двойката представи юридически документ, признат за такъв от компетентен орган на държава членка, потвърждаващ техния статус на небрачни партньори,
                                       
                                    
                                          —
                                       
                                       
                                          нито един от партньорите няма брачна връзка или друга небрачна връзка, и
                                       
                                    
                                          —
                                       
                                       
                                          партньорите нямат нито един от следния тип роднински връзки помежду си: родител, дете, дядо, баба, внуче, брат, сестра, леля, чичо, племенник, племенница, зет, снаха.
                                       
                                    
                        
            
                  б)
               
               
                  тази надбавка възлиза на 6 % от нетната основна заплата.
               
            
                  в)
               
               
                  в случай на:
                  
                              i)
                           
                           
                              семеен договорно нает служител, който няма лица на своя издръжка, но чийто(ято) съпруг(а) е на платена работа, или
                           
                        
                              ii)
                           
                           
                              договорно нает служител, който е регистриран като постоянен небрачен партньор съгласно определеното в буква а), подточка iii) и няма лица на своя издръжка, но чийто партньор е на платена работа;
                           
                        надбавката е в размер на разликата между нетната основна заплата за степен B3, стъпка 1 плюс надбавката, на която съответният договорно нает служител теоретично би имал право, и приходите на съпруга(та) или регистрирания партньор.
                  Ако втората сума е равна на първата или по-голяма от нея, надбавката не се изплаща.
               
            
                  г)
               
               
                  надбавката за жилищни нужди не се изплаща на договорно нает служител, чийто(ято) съпруг(а) или регистриран партньор е договорно нает служител на института или е служител на Координирана организация или организация, асоциирана към Координирана организация и има по-висока основна заплата от договорно наетия служител.
               
            
                  а)
               
               
                  Надбавката се отпуска и изплаща ежемесечно на всеки договорно нает служител, на чиято издръжка основно и постоянно разчитат деца или други лица съгласно определеното в приложение III.
               
            
                  б)
               
               
                  Тази надбавка е фиксирана сума за всяко лице на издръжка, съобразно скалата, одобрявана всяка година от борда въз основа на предложение, направено от Координационния комитет по възнагражденията.
               
            
                  в)
               
               
                  Когато и двамата съпрузи или регистрирани партньори работят в института или в Координирана организация, надбавката се изплаща на този от тях, който получава надбавката за жилищни нужди или еквивалентна на нея надбавка.
               
            Определенията относно надбавката за деца и за други лица на издръжка и условията за отпускането ѝ са установени в приложение III.
      
                  а)
               
               
                  Надбавката за образование се изплаща на всеки договорно нает служител, който има право на надбавка за жилищни нужди и чието най-малко петгодишно дете на издръжка, съгласно определеното в приложение III, е записано в пълния редовен курс за основно, средно или висше образование.
                  Основното образование не включва детска градина или еквивалентно заведение.
               
            
                  б)
               
               
                  Надбавката за образование е равна на двойния размер на надбавката за дете на издръжка. Тя се изплаща за всяко дете на издръжка еднократно в началото на учебната година при представяне на доказателства.
               
            
                  в)
               
               
                  За договорно наети служители:
                  
                              i)
                           
                           
                              които имат право на надбавка за експатриране и чиято месторабота е най-малко на 50 km разстояние от едно от двете:
                              
                                          —
                                       
                                       
                                          Европейско училище; или
                                       
                                    
                                          —
                                       
                                       
                                          висше учебно заведение в държавата, чийто гражданин е договорно наетият служител или в която основният език, на който се преподава, е неговият роден език (освен ако в държавата, чийто гражданин е договорно наетият служител, няма такова учебно заведение или детето посещава висше учебно заведение в държава, различна от тази, в която се намира местоработата на договорно наетия служител); или
                                       
                                    
                        
                              ii)
                           
                           
                              които могат да обосноват нуждата да запишат детето, което е на тяхна издръжка, в учебно заведение, където се учи на определен специфичен език и което детето посещава по наложителни образователни причини, подкрепени надлежно с доказателства.
                           
                        надбавката за образование не надхвърля двойния размер на надбавката за дете на издръжка и се изплаща ежемесечно при представяне на доказателства.
                  Правото на надбавката за образование се поражда в първия ден на месеца, през който детето започва да посещава някое от посочените по-горе учебни заведения, посочени в подточка i) или подточка ii), и се прекратява в края на месеца, през който детето завърши образованието си, или в края на месеца, през който детето навърши двадесет и шест години, като се взема по-ранната дата.
               
            
                  а)
               
               
                  Надбавката за дете или друго лице с увреждания, които са на издръжка се отпуска и изплаща ежемесечно на всеки договорно нает служител, който се грижи основно и постоянно за такова дете или лице. Детето или другото лице на издръжка трябва да отговаря на критериите и условията, установени в приложение III.
               
            
                  б)
               
               
                  Отпускането и изплащането на надбавката са подробно описани в приложение IV.
               
            
                  а)
               
               
                  Надбавка за наем се изплаща ежемесечно на договорно наети служители със степен B, C и А1, които са наематели или поднаематели на жилище и плащат наем — като се изключват разходите за потребление, които се смятат за задължение на наемателя в държавата на пребиваване — който надхвърля определена част от възнаграждението им.
               
            
                  б)
               
               
                  Начинът за изчисляване на надбавката е установен в приложение V.
               
            
                  в)
               
               
                  Договорно наетите служители, които получават надбавка за наем, съобщават незабавно на института за всяка промяна в личното им положение, която би могло да повлияе върху правото да им бъде отпусната надбавката или върху размера на надбавката.
               
            Член 12
      Надбавка за допълнителни задачи
      Договорно наетият служител може да бъде определен да заеме временно длъжност, на която съответства степен, по-висока от неговата настояща степен. От началото на втория месец от временното заемане на такава длъжност договорно наетият служител получава надбавка за разликата, съответстваща на разликата между възнаграждението, което се полага за неговата степен и стъпка, и възнаграждението, което се полага за първа стъпка в степента, съответстваща на временната му длъжност.
      Продължителността на временното заемане на длъжност не може да надвишава една година, освен ако пряко или непряко целта е да бъде заместен договорно нает служител, който е командирован на друга длъжност или отсъства поради продължителен отпуск по болест.
      Член 13
      Надбавка за настаняване
      
                  а)
               
               
                  Договорно наети служители, чието действително и обичайно местопребиваване в момента на назначаването им, от най-малко една година, или в момента на преместването им на различна месторабота, от най-малко една година, отстои на повече от 100 km разстояние от местоработата, на която са назначени, и които могат да докажат и потвърдят чрез представяне на подходящи документи, че действително са променили своето местопребиваване с цел встъпването си в длъжност, имат право на надбавка за настаняване.
               
            
                  б)
               
               
                  Договорно наети служители, които отговарят на определените в буква а) условия, но които са наети на работа от по-малко от една година и чието назначение или последователни назначения са продължени над една година, също имат право на надбавка за настаняване.
               
            За договорно наетите служители, които нямат право да получават надбавка за експатриране, основният размер се равнява на една месечна основна заплата с таван от 2 000 евро (на база Брюксел), коригиран с паритета на покупателната способност, приложим в държавата на месторабота, с цел да се гарантира еквивалентност на размера на надбавката независимо от държавата на месторабота (съгласно таблиците, изготвени и актуализирани от Координационния комитет по възнагражденията).
      За договорно наетите служители, които имат право да получават надбавка за експатриране, основният размер се равнява на една месечна основна заплата с таван от 5 500 евро (на база Брюксел), коригиран с паритета на покупателната способност, приложим в държавата на месторабота, с цел да се гарантира еквивалентност на размера на надбавката независимо от държавата на месторабота (съгласно таблиците, изготвени и актуализирани от Координационния комитет по възнагражденията).
      Съпругът(ата) на договорно наетия служител или, при липса на съпруг(а), първото лице на негова издръжка дава право на договорно наетия служител на допълнителна сума за лица на издръжка, равняваща се на увеличение на основния размер с 20 %. Всяко следващо лице на издръжка дава право на увеличение с 10 %. Допълнителната сума за лицата на издръжка не надвишава 100 % от основния размер.
      Допълнителната сума за мобилност се отпуска на договорно наети служители, които са установили действителното си и обичайно местопребиваване на различна месторабота, която отстои на повече от 100 km разстояние, в резултат на преместването им, за най-малко една година. Тази допълнителна сума възлиза на 75 % от основния размер.
      
                  а)
               
               
                  Надбавката се изплаща, когато отговарящият на критериите договорно нает служител встъпи в длъжност или бъде преместен на различна месторабота.
               
            
                  б)
               
               
                  Допълнителната сума за лица на издръжка, посочена в параграф 3, се изчислява и изплаща при представянето на доказателствен документ, удостоверяващ че всяко лице, свързано с това увеличение, е установило действителното си и обичайно местопребиваване, заедно с договорно наетия служител, на неговата месторабота.
               
            
                  в)
               
               
                  Договорно нает служител, който подаде оставка в рамките на една година след назначаването или преместването му на различа месторабота, възстановява надбавката пропорционално за времето, оставащо до изтичането на 12-те месеца.
               
            
                  г)
               
               
                  От договорно наетия служител не се изисква да възстанови надбавката, ако институтът прекрати договора му в рамките на една година след назначаването или преместването му. Тази разпоредба обаче не се прилага, когато институтът прекратява даден договор в резултат на дисциплинарна мярка, като в този случай договорно наетият служител възстановява целия размер на надбавката.
               
            
                  д)
               
               
                  От договорно наетия служител не се изисква да възстанови надбавката на института, ако договорно наетият служител бъде преназначен от института непосредствено след изтичането на предишния му договор.
               
            Член 14
      Удръжки
      Вътрешният данък е в размер на 40 % от основната заплата за съответната степен и стъпка. Тази сума е изразена под формата на месечна удръжка във фиша за заплатата.
      От възнаграждението на договорно наетите служители всеки месец се удържа сумата, одобрена от Координираните организации за внасяне в пенсионноосигурителната схема, приложима за договорно наетите служители, която съответства по размер на процент от нетната основна заплата и се изплаща в пенсионния осигурителен фонд на института.
      
                  а)
               
               
                  От възнаграждението на договорно наетите служители всеки месец се удържа сума за социалноосигурителни вноски, възлизаща на 5,5 % от нетната основна заплата. Тази сума се добавя към вноската на работодателя и се изплаща на социалноосигурителния орган, отговарящ за събирането на тези вноски (URSSAF).
               
            
                  б)
               
               
                  Чрез дерогация от буква а), в момента на тяхното наемане на работа или когато настоящата буква стане приложима в съответствие с последната алинея от настоящата буква договорно наетите служители могат да изберат да се включат в социалноосигурителната схема на института. Социалноосигурителната схема на института покрива медицински грижи, нетрудоспособност/инвалидност и застраховка „Живот“.
                  Когато договорно нает служител избере такова включване от неговото възнаграждение се прави месечна удръжка, предназначена за социалноосигурителни вноски. Тази месечна удръжка възлиза на една трета от вноските за социалноосигурителната схема на института. Останалите две трети се поемат от института.
                  Процентът на месечната удръжка от възнаграждението на договорно наетия служител се определя в началото на всяка година за следващите дванадесет месеца, със споразумение между института и осигурителното дружество, управляващо схемата. Удържаната сума от трудовото възнаграждение на договорно наетия служител се добавя към вноската на работодателя.
                  Настоящата буква се прилага считано от и при условие на влизането в сила на двустранното споразумение между института и компетентните национални органи, позволяващи прилагането ѝ.
               
            От възнаграждението на договорно наетите служители, които не са избрали да се включат в социалноосигурителната схема на института, всеки месец се удържа сума за допълнителна осигурителна вноска. Процентът се определя в началото на всяка година за следващите дванадесет месеца, със споразумение между института и осигурителното дружество, управляващо схемата. Удържаната сума се добавя към вноската на работодателя и в края на годината се изплаща на дружеството, управляващо тези осигуровки.
      Член 15
      Авансово изплащане на заплатата и възстановяване на разноски
      1.   При липса на друго решение на директора, началникът на отдел „Администрация и персонал“ на института може, в зависимост от наличните в брой средства, да разреши отпускането на безлихвени авансови суми на договорно наети служители, които изпитват непредвидени финансови затруднения от личен характер.
      2.   Размерът на авансово изплатената сума не може да надхвърля нетната основна заплата за 3 месеца.
      3.   Такива авансово изплатени суми се възстановяват чрез месечни удръжки от трудовите възнаграждения на членовете на персонала; възстановяването на авансово изплатените суми трябва да приключи в рамките на дванадесет месеца, считано от края на месеца, през който е отпусната сумата.
      
         ГЛАВА IV
      
      
         
            Пътни разходи
         
      
      Член 16
      Настаняване и отпътуване
      1.   Договорно наетите служители имат право да им бъдат възстановени разходите за пътуването от предишната им месторабота до местонахождението на института, както за самите тях, така и за живеещите с тях членове на семейството им.
      2.   Същото правило се прилага, когато договорно наетите служители прекратяват работата си в института и се завръщат в държавата, в която са пребивавали преди да постъпят на работа в института, или когато договорно нает служител се премества в друга държава в рамките на европейското икономическо пространство.
      3.   Възстановяването се извършва в съответствие с разпоредбите на приложение VI, раздел I.
      Член 17
      Разходи за пренасяне
      1.   Договорно наетите служители имат право да им бъдат възстановени разходите за пренасяне от предишната им месторабота до местонахождението на института.
      Същото правило се прилага, когато договорно наетите служители прекратяват работата си в института и се завръщат в държавата, в която са пребивавали преди да постъпят на работа в института, или когато договорно нает служител се премества в друга държава в рамките на европейското икономическо пространство.
      2.   Възстановяват се разходите за пренасяне на вещите от личното домакинство на договорно наетите служители, с изключение на автомобили, лодки или други транспортни средства.
      Разходите се възстановяват на съответния договорно нает служител след представяне на заверено копие от фактурата. Покриването на разходи за пренасяне може се извърши пряко от института при представяне на фактурата от фирмата за пренасяне.
      Условията и друга подробна информация относно възстановяването на разходите се съдържат в приложение VI.
      Член 18
      Служебно пътуване
      Договорно наетите служители на института имат право да им бъдат възстановени разходите, направени във връзка със служебно пътуване, което е било разпоредено официално от директора.
      Възстановяват се самите пътни разходи, както и тези за настаняване и други свързани разходи, направени на местата, където са изпратени договорно наетите служители. Условията, ставките и друга подробна информация относно възстановяването на разходите, се съдържат в приложение VII.
      
         ГЛАВА V
      
      
         
            Вътрешна организация
         
      
      Член 19
      Работно време
      1.   Нормалното работно време на договорно наетите служители е 40 часа седмично, изпълнявано в съответствие с общия график, определен от директора.
      2.   Гъвкаво работно време може да бъде договорено с директора в съответствие с личното положение на договорно наетите служители или с ограниченията, наложени от естеството на конкретната им работа.
      3.   При извънредни обстоятелства, определени по преценка на директора, някои договорно наети служители могат да бъдат задължени да работят през почивните дни или в дните на официални празници. В тези случаи положеният труд се компенсира с равностойно време за почивка.
      Член 20
      Непълно работно време
      1.   Договорно наетият служител може да поиска разрешение да работи на непълно работно време. Непълното работно време трябва да съставлява най-малко 50 % от нормалното седмично работно време. Когато договорно наетият служител работи на непълно работно време през целия период, възнаграждението, както и правото му на отпуск се намаляват пропорционално. Това пропорционално намаление не се прилага към надбавката за жилищни нужди, надбавката за деца и за други лица на издръжка, надбавката за деца с увреждания или надбавката за образование.
      2.   Пенсионните права и пенсионните вноски също се намаляват пропорционално. Независимо от това договорно нает служител може да кандидатства да продължи да придобива пенсионни права, при условие че поеме изцяло съответните вноски, включително тези на работодателя.
      3.   Директорът може да даде разрешението, посочено в параграф 1, ако това е съвместимо с интересите на службата. Институтът дава отговор на искането на съответния договорно нает служител в рамките на един месец.
      4.   Директорът приема правила за изпълнение на настоящия член.
      Член 21
      Официални празници
      Списъкът на официалните празници се съставя от директора, като се вземе предвид списъка на официалните празници, публикуван на местонахождението на работното място, както и Официален вестник на Европейския съюз.
      
      Тези официални празници не се приспадат от годишния отпуск на договорно наетите служители.
      В случаите когато един или няколко от тези дни се падат в събота или неделя, директорът може да определи равностоен брой дни на тяхно място.
      Член 22
      Отпуск
      Договорно наетите служители имат право на платен годишен отпуск в размер 2,5 работни дни за всеки месец прослужено време. Това право се прилага всяка календарна година.
      Ако към 31 декември даден договорно нает служител не е използвал целия си годишен отпуск, директорът може да разреши прехвърлянето на не повече от дванадесет дни отпуск за следващата година. Прехвърлените, но неизползвани до 31 декември на следващата година дни отпуск, се погасяват.
      Договорно наетите служители, които желаят да вземат отпуск в рамките на полагащото им се съгласно буква а) право, трябва да получат предварително разрешение за това от прекия си началник и от директора.
      Взетият отпуск се документира от администрацията на института.
      Процедурата за тази цел се определя в правила за прилагане, които се приемат от директора.
      Неизползваният от договорно наетите служители отпуск при напускането на института се погасява. Ако обаче директорът удостовери в писмен вид, че даден договорно нает служител не е могъл да използва целия натрупан отпуск поради служебни причини, то този договорно нает служител има право да получи финансова компенсация в размер на една тридесета от нетната си основна месечна заплата за всеки от натрупаните по този начин дни отпуск.
      
                  а)
               
               
                  по искане на договорно нает служител директорът може да разреши неплатен отпуск при обосновани и извънредни лични причини, ако това е съвместимо с интересите на службата. Такова искане не може да бъде отправено преди изтичането на изпитателния срок на договорно наетия служител.
               
            
                  б)
               
               
                  общата продължителност на този отпуск не може да надхвърля една година. През целия период на неплатения отпуск договорно наетият служител няма право да работи друга платена работа.
               
            
                  в)
               
               
                  по време на неплатен отпуск договорно наетият служител няма право на преминаване към по-висока стъпка или на повишение в степен; временно се прекратява участието му в социалноосигурителната схема, предвидена в членове 8 и 14, както и покритието му за рискове по тази схема.
               
            Въпреки това договорно нает служител може, не по-късно от един месец след започване на неплатения отпуск, да кандидатства за продължаване на покритието по схемата, при условие че поеме изцяло съответните вноски, включително тези на работодателя.
      Договорно нает служител, който докаже, че не може да получи пенсионни права от друга пенсионноосигурителна схема, може да кандидатства да продължи да придобива пенсионни права, при условие че поеме изцяло съответните вноски, включително тези на работодателя.
      Специален отпуск като в случай на болест, майчинство, бащинство, за отглеждане на дете или при други извънредни обстоятелства се разрешава в допълнение към годишния отпуск.
      Подробна информация и приложимите процедури се съдържат в приложение VIII.
      Член 23
      Домашен отпуск
      1.   Договорно наети служители, които имат право на надбавка за експатриране, имат право на домашен отпуск за всеки период от две прослужени години.
      
                  а)
               
               
                  домашният отпуск се равнява на осем работни дни.
               
            
                  б)
               
               
                  домашният отпуск може да бъде ползван шест месеца преди края на периода, за който се отнася. Ако не бъде ползван в рамките на шест месеца след края на периода, за който се отнася, правото на отпуск се погасява по отношение на този двегодишен период. Датата на действително използване на домашния отпуск за даден двегодишен период не оказва влияние върху датата, на която се ползва следващият домашен отпуск;
               
            
                  в)
               
               
                  когато и двамата съпрузи или регистрирани партньори работят в института и имат право на домашен отпуск, той се разрешава при следните условия:
                  
                              i)
                           
                           
                              когато домовете на двамата се намират в една и съща държава, всеки от тях има право на домашен отпуск на всеки две години в същата държава;
                           
                        
                              ii)
                           
                           
                              когато домовете на двамата се намират в две различни държави, всеки от тях има право на домашен отпуск на всеки две години в съответната си държава;
                           
                        
                              iii)
                           
                           
                              съпрузи или регистрирани партньори, по отношение на техните деца на издръжка и, когато е уместно, лицето, придружаващо тези деца, имат право на един-единствен период за домашен отпуск на всеки две години; когато домовете на двамата родители се намират в различни държави, домашният отпуск може да се използва във всяка една от двете държави.
                           
                        
            2.   Договорно нает служител, който ползва домашен отпуск, има право в съответствие с установените в член 18 процедури да му бъдат възстановени разходите за обратния път за него, за децата му и, ако получава надбавка за жилищни нужди, за съпруга(та) му или регистрирания му партньор.
      3.   Договорно наети служители, които не са използвали полагащия им се домашен отпуск, нямат право на компенсиране.
      4.   Домашният отпуск се разрешава при наличието на следните условия:
      
                  а)
               
               
                  съответното лице трябва писмено да се задължи да не напуска института шест месеца след края на периода, за който се отнася правото му на домашен отпуск, независимо от датата, на която този отпуск е ползван действително;
               
            
                  б)
               
               
                  прекият началник трябва да удостовери, че договорно наетият служител най-вероятно няма да бъде служебно необходим в посочения в параграф 1, буква б) период.
               
            Директорът може да реши да се отклони от настоящия параграф, ако прецени, че строгото прилагане на настоящия параграф би довело до несправедливо отношение към съответния договорно нает служител или до специфични затруднения.
      
         ГЛАВА VI
      
      
         
            Отчети и повишение
         
      
      Член 24
      Общи разпоредби
      1.   Работата на всички договорно наети служители, с изключение на директора, се оценява веднъж годишно, най-късно до 30 септември.
      Отчетите разглеждат съответните професионални постижения на договорно наетите служители и дават възможност да им се отправи похвала или, в обратния случай, предупреждение във връзка с проявени недостатъци в работата им с оглед тя да бъде подобрена.
      2.   Критериите за оценка са съобразени с различните функции и отговорности на степените А, B и С.
      Всяка година на персонала се задава списък с цели и критерии, спрямо които се оценяват неговите постижения.
      Цялостната оценка се представя в обобщен вид във формуляр за годишен отчет, който се съхранява в личното досие на договорно наетия служител.
      3.   В случай че в отчета е посочено незадоволително качество на работата, директорът може да поиска да бъде представен допълнителен междинен отчет след шест месеца.
      Член 25
      Процедура
      1.   Директорът определя договорно наетите служители, които отговарят за отчетите за работата на изцяло или отчасти подчинения им персонал.
      2.   С всеки договорно нает служител се провежда събеседване от отговорния за неговия отчет договорно нает служител. Тази оценка може да бъде допълнена от втора оценка на по-високо равнище. Договорно наетият служител се уведомява за годишната си оценка и подписва формуляра за отчет.
      3.   Годишният отчет е административен акт за вътрешно ползване. Той не подлежи на обжалване пред външни органи.
      4.   След като бъдат изготвени всички отчети, директорът и ръководителят на отдел „Администрация и персонал“ вземат съвместно решение относно евентуалните повишения.
      Член 26
      Последващи действия във връзка с отчетите
      1.   Положителният отчет представлява основание за преминаване в по-висока стъпка. Това повишение влиза в сила в деня на годишнината от датата на сключване на договора на договорно наетия служител или на втората годишнина за договорно наети служители с безсрочен договор.
      2.   Силно положителният отчет може да послужи за основание за извънредно повишение в по-висока стъпка или дори в степен, при условие че такова повишение е предвидено за съответната щатна длъжност. Това повишение влиза в сила считано от 1 януари от годината след представянето на доклада или от втората година за договорно наети служители с безсрочен договор.
      3.   Наличието на отрицателни заключения в отчета може да послужи за основание съответният договорно нает служител да бъде задържан на същата стъпка още една година.
      4.   Два последователни отчета с отрицателни заключения могат да послужат за основание договорът да не бъде продължен или да бъде прекратен.
      
         ГЛАВА VII
      
      
         
            Дисциплинарно производство
         
      
      Член 27
      1.   В случай че действащ или бивш договорно нает служител не спазва задълженията си съгласно настоящия правилник за персонала, умишлено или поради проявена от него небрежност, този договорно нает служител подлежи на дисциплинарно производство.
      2.   Ако директорът получи доказателство за нарушение по смисъла на параграф 1, директорът може да разпореди провеждането на административно разследване, за да се провери дали е извършено такова нарушение.
      3.   Правилата относно административните разследвания и дисциплинарните производства и мерки са установени в приложение IX.
      
         ГЛАВА VIII
      
      
         
            Обжалване и комисия по жалбите
         
      
      Член 28
      1.   Всяко лице, спрямо което се прилага настоящият правилник за персонала, може да подаде искане директорът да вземе решение по засягащ го въпрос в рамките на настоящия правилник за персонала. Директорът уведомява съответното лице за мотивираното си решение в срок от два месеца от датата, на която е подадено искането. Ако до края на този срок не бъде получен отговор на искането, това се приема за мълчалив отказ, който може да бъде обжалван в съответствие със следващите параграфи.
      2.   Всяко лице, спрямо което се прилага настоящият правилник за персонала, може да подаде пред директора жалба срещу мярка, която го засяга неблагоприятно, независимо дали директорът е взел решение за приемане на предписана от настоящия правилник за персонала мярка или не. Жалбата трябва да бъде подадена в срок от три месеца. Този срок започва да тече:
      
                  —
               
               
                  от датата на публикуването на акта, ако става дума за мярка от общ характер;
               
            
                  —
               
               
                  от датата, на която съответното лице е уведомено за решението, но не по-късно от датата, на която последното е получило уведомлението, ако мярката засяга конкретно лице; ако обаче актът засяга конкретно лице, но включва и жалба срещу друго лице, този срок започва да тече по отношение на това друго лице от датата, на която това друго лице е получило уведомлението за нея, но не по-късно от датата на публикуване;
               
            
                  —
               
               
                  от датата, на която изтича срокът, предвиден за отговор, когато се обжалва мълчалив отказ, съгласно предвиденото в параграф 1.
               
            3.   Директорът уведомява съответното лице за мотивираното си решение в срок от един месец от датата, на която е подадена жалбата. Ако до края на този срок не бъде получен отговор на жалбата, това се приема за мълчалив отказ, който може да бъде обжалван в съответствие с параграф 5.
      В случай на отрицателен отговор, съответното лице може да поиска медиация. Медиацията не е задължителна.
      Медиаторът е квалифициран и независим правен експерт, назначен от директора за период от три години с право на подновяване.
      Директорът и съответното лице предоставят на медиатора всички документи, необходими според медиатора за разглеждане на случая.
      Медиаторът представя заключенията си в рамките на 15 дни от датата, на която му е възложено разглеждането на случая.
      Заключенията на медиатора нямат задължителен характер нито за директора, нито за съответното лице.
      Разходите за медиация се поемат от института, ако заключенията бъдат отхвърлени от директора; 50 % от разходите се поемат от съответното лице, ако то откаже да приеме заключенията.
      Когато са изчерпани най-преките възможности (вътрешно административно обжалване), съответното лице може да поиска спорът да бъде уреден от комисията по жалбите към института.
      Съставът, функционирането и специфичните процедури на този орган се съдържат в приложение X.
      
                  а)
               
               
                  Решенията на комисията по жалбите са задължителни за двете страни. Страните не могат да обжалват решението.
               
            
                  б)
               
               
                  Комисията по жалбите може да отмени или да потвърди обжалваното решение.
               
            
                  в)
               
               
                  По изключение комисията по жалбите може да разпореди институтът да предостави на съответното лице обезщетение за евентуални материални щети, претърпяни от него, считано от деня, в който отмененото решение е породило действие.
               
            
                  г)
               
               
                  Комисията по жалбите може също да разпореди институтът да възстанови, в определения от комисията размер, обоснованите разноски на ищеца, както и транспортните и дневните разноски на изслушаните свидетели. Тези разноски се изчисляват въз основа на член 18 и приложение VII от настоящия правилник.
               
            
         ГЛАВА IХ
      
      
         
            Пенсионноосигурителни схеми
         
      
      Член 29
      За договорно наетите служители се прилагат редът и условията, установени в правилника на института за пенсионноосигурителните схеми, в съответствие с правилника за пенсионноосигурителните схеми на Координираните организации. Новата пенсионноосигурителна схема (НПОС) на института се прилага за договорно наети служители, постъпили на работа след 30 юни 2005 г.
      
         ГЛАВА X
      
      
         
            Командироване на договорно наети служители на института
         
      
      Член 30
      Командирован договорно нает служител е този служител, който, по решение на директора и в интерес на службата, е изпратен временно да работи извън института.
      Командироването в интерес на службата се урежда от следните правила:
      
                  а)
               
               
                  решението за командироване се взема от директора след изслушване на съответния договорно нает служител;
               
            
                  б)
               
               
                  продължителността на командировката се определя от директора; първоначално служителят се командирова за максимален период от шест месеца, който може да бъде удължен най-много с още шест месеца;
               
            
                  в)
               
               
                  командированият договорно нает служител има право да получи разликата в заплащането, когато общото възнаграждение за длъжността, на която договорно наетият служител е командирован, е по-малко от полагащото се заплащане за неговата степен и стъпка в института; договорно наетият служител има също така право да му бъдат възстановени всички допълнителни разходи, направени във връзка с командироването му, когато са надлежно обосновани;
               
            
                  г)
               
               
                  когато споразумението за командироване предвижда институтът да продължи да изплаща трудовото възнаграждение на договорно наетия служител през целия период на командироването и когато служителят има право на надбавка за експартриране, но получава и дневни надбавки от друг източник в резултат на командироването му, изплащането на надбавката за експатриране се спира;
               
            
                  д)
               
               
                  командированият договорно нает служител продължава да внася пенсионноосигурителни вноски на базата на заплатата за активна служба, полагаща се за неговата степен и стъпка в института;
               
            
                  е)
               
               
                  командированият договорно нает служител запазва длъжността си, правото си на преминаване в по-висока стъпка и на повишение;
               
            
                  ж)
               
               
                  при условие че срокът на договора на договорно наетия служител не е изтекъл в момента на приключването на командировката, договорно наетият служител се възстановява незабавно на длъжността, която е заемал преди това.
               
            ДЯЛ III
      
         РАЗПОРЕДБИ, ПРИЛОЖИМИ ЗА СРОЧНО НАЕТИТЕ СЛУЖИТЕЛИ
      
      Член 31
      Общи разпоредби
      1.   Срочно наетите служители са помощен персонал, който се наема по принцип за ограничен период от време. Те нямат статут на международни служители.
      2.   Срочно наетите служители са наети лица, които заемат временни длъжности, изброени в щатната таблица на института.
      3.   При спазване на разпоредбите на настоящия дял, директорът приема правила за прилагане, които определят условията за наемане на срочно наети служители, по-специално:
      
                  а)
               
               
                  условията за наемането им и за прекратяване на договорите им;
               
            
                  б)
               
               
                  отпуските им, и
               
            
                  в)
               
               
                  възнаграждението им.
               
            4.   Срочно наетите служители се подчиняват на разпоредбите на дял I и на следните разпоредби на дял II:
      
                  —
               
               
                  Глава II: член 5 (пределна възраст за работа) и член 6 (медицински прегледи)
               
            
                  —
               
               
                  Глава III: член 8, параграф 2, член 14, параграф 3, буква а) (социалноосигурителни вноски) и член 15 (авансово изплащане на заплатата и възнаграждение)
               
            
                  —
               
               
                  Глава IV: член 18 (служебно пътуване)
               
            
                  —
               
               
                  Глава V: член 19 (работно време), член 20 (непълно работно време) и член 21 (официални празници)
               
            
                  —
               
               
                  Глава VII: член 27 (дисциплинарно производство)
               
            
                  —
               
               
                  Глава VIII: член 28 (обжалване и комисия по жалбите)
               
            
                  —
               
               
                  и всички субсидиарни разпоредби, които се основават на тях.
               
            Член 32
      Договори
      Срочно наетите служители се назначават за общ период, който не може да надхвърля 24 месеца. Институтът и срочно наетите служители могат да прекратяват договори с най-малко едномесечно предизвестие.
      Член 33
      Възнаграждение
      1.   Възнаграждението на срочно наетите служители се определя на базата на договор. То е съставено от нетна месечна заплата, която не включва никакви допълнителни надбавки, независимо от семейното или социалното положение на съответното лице.
      2.   От така определената сума се удържат социалноосигурителните вноски на служителя, като това става по частна осигурителна схема с възстановяване в пълен размер, или, ако служителят вече е член на здравноосигурителна схема — по допълнителна осигурителна схема.
      3.   Тъй като срочно наетият служител не участва в пенсионноосигурителната схема, от възнаграждението му не се правят никакви удръжки във връзка с тази схема.
      Член 34
      Специални разпоредби
      Срочно наетите служители нямат право на възстановяване на разходите за настаняване или за отпътуване на техните семейства.
      Срочно наетите служители имат право на два дни и половина отпуск на месец прослужено време.
      ДЯЛ IV
      
         РАЗПОРЕДБИ, ПРИЛОЖИМИ ЗА ЕКСПЕРТИТЕ И СТАЖАНТИТЕ
      
      Член 35
      1.   Експертите и стажантите имат статут на външен персонал. Те се подчиняват на разпоредбите на дял I от настоящия правилник за персонала, с който се запознават при назначаването си.
      2.   Общият размер на възнаграждението на експертите и стажантите се определя при започване на работа в института. То се изплаща на последователни части съгласно решението на директора, в съответствие с резултатите от работата, за която са били наети или приети.
      3.   Назначените експерти имат право на възстановяване единствено на собствените им пътни разходи при пристигане в института и при отпътуване.
      ДЯЛ V
      
         ПРЕДСТАВИТЕЛСТВО НА СЛУЖИТЕЛИТЕ
      
      Член 36
      1.   Комитетът на персонала представлява всички служители на института съгласно определеното в член 1.
      2.   Комитетът на персонала:
      
                  а)
               
               
                  защитава професионалните интереси на всички служители на института;
               
            
                  б)
               
               
                  внася предложения за подобряване на благосъстоянието на всички служители;
               
            
                  в)
               
               
                  изготвя предложения във връзка със социалните, културните и спортните дейности на служителите;
               
            
                  г)
               
               
                  представлява всички служители в отношенията с организациите на персонала на други международни организации.
               
            3.   Директорът определя условията за прилагане на настоящия член след консултация със служителите.
      
         ПРИЛОЖЕНИЕ I
         
            ОБЕЗЩЕТЕНИЕ ПРИ ЗАГУБА НА РАБОТА
         
         За справка:
         Член 7 от Правилника за персонала.
         Право на обезщетение при загуба на работа.
         
                     а)
                  
                  
                     Обезщетение при загуба на работа може да се отпусне на договорно нает служител, чието трудово правоотношение е прекратено в един от случаите, посочени в член 7, параграф 3, буква а), подточки i)—vi).
                     Това обезщетение е различно от обезщетението при напускане, което представлява уреждане на пенсионноосигурителни права
                  
               
                     б)
                  
                  
                     Обезщетението при загуба на работа не се дължи при всяко от следните обстоятелства:
                     
                                 i)
                              
                              
                                 съответният договорно нает служител е назначен на друга длъжност в института със същата или по-висока степен;
                              
                           
                                 ii)
                              
                              
                                 съответният договорно нает служител е назначен на нова длъжност в друга международна организация в същата държава;
                              
                           
                                 iii)
                              
                              
                                 съответният договорно нает служител е реинтегриран и получава възнаграждение от предишната си месторабота в рамките на 30 дни след прекратяването на договора му от института;
                              
                           
                                 iv)
                              
                              
                                 договорът на съответния договорно нает служител е прекратен по негово искане или договорно наетият служител не е приел предложение за продължаването му;
                              
                           
                                 v)
                              
                              
                                 договорът на съответния договорно нает служител е приключил, защото е достигнал максималния срок, разрешен съгласно настоящия правилник за персонала; или
                              
                           
                                 vi)
                              
                              
                                 договорът на съответния договорно нает служител е прекратен в резултат на дисциплинарно производство.
                              
                           
               Размера на обезщетението при загуба на работа се равнява на 100 % от нетното месечно възнаграждение на договорно наетия служител за всяка година прослужено време в Института, но не може да надхвърля 20 месеца.
         Размерът на обезщетението при загуба на работа не включва месеците, надхвърлящи периода, който даденият договорно нает служител би трябвало да прослужи преди да достигне пределната възраст, определена в член 5 от Правилника за персонала.
      
      
         ПРИЛОЖЕНИЕ II
         
            НАДБАВКА ЗА ЕКСПАТРИРАНЕ
         
         
                  
                     1.
                  
                  
                     Договорно наетите служители, които имат право на тази надбавка съгласно член 10 от правилника за персонала, получават месечна надбавка за експатриране. Размерът на надбавката се изчислява, както следва:
                     а)   договорно наети служители, назначени преди влизането в сила на настоящия Правилник за персонала
                     
                                 i)
                              
                              
                                 договорно наети служители, които имат право да получават надбавка за жилищни нужди: 18 % от съответната заплата по време на първите десет години прослужено време;
                              
                           
                                 ii)
                              
                              
                                 договорно наети служители, които нямат право да получават надбавка за жилищни нужди: 14 % от съответната заплата по време на първите десет години прослужено време.
                              
                           
                                 iii)
                              
                              
                                 съответната заплата е нетната основна заплата за стъпка 1 от степените на договорно наетите служители. През единадесетата, дванадесетата и тринадесетата години ставките от 14 % и 18 % се намаляват с един процент на година съответно до 11 % и 15 %, след което не се променят повече.
                              
                           б)   договорно наети служители, назначени след влизането в сила на настоящия Правилник за персонала
                     i)   през първите пет години прослужено време ставката на надбавката е 10 процента от основната заплата. Надбавката се изчислява на база първа стъпка от степента на назначаване или повишение, независимо от увеличаването на основната заплата на договорно наетия служител при повишението му и се коригира пропорционално и по същото време както основната заплата.
                     ii)   от шестата до десетата година размерът на надбавката се намалява с два процентни пункта на година и през десетата година достига 0 %. През този период надбавката се коригира пропорционално и по същото време както основната заплата.
                     iii)   когато служител наКоординирана организация или организация, асоциирана към Координираните организации, започва работа в института, или когато служител на друга международна организация или член на администрацията или на въоръжените сили на държавата по произход започва работа в института, без да сменя държавата, се взема предвид предишната му длъжност в приемащата държава при прилагането на подточки i) и ii).
                     iv)   Когато договорно нает служител бъде преместен, в рамките на института или в Координирана организация или организация, асоциирана към Координираните организации, на нова длъжност в друга държава, в която служителят отговаря на критериите за допустимост, ставката на надбавката и срокът на изплащане се възстановяват на първоначалните равнища, след което се намаляват в съответствие с подточки i) и ii).
                     v)   Двойки
                     Когато съпрузите или регистрираните партньори, без да са постоянно пребиваващи, работят в една и съща държава и в една и съща Координирана организация или организация, асоциирана към Координираните организации, или в две различни Координирани организации или организации, асоциирани към Координираните организации, всеки от тях има право на надбавка за експатриране в размер на 10 % или съгласно низходящите ставки, съответстващи на броя прослужени години на всеки от съпрузите.
                  
               
      
         ПРИЛОЖЕНИЕ III
         
            ДЕЦА И ДРУГИ ЛИЦА НА ИЗДРЪЖКА
         
         1.   Деца на издръжка
         
                     а)
                  
                  
                     родено в рамките на брака, припознато родно или осиновено дете на договорно наетия служител или неговия(ата) съпруг(а) или регистриран партньор се смята за лице на издръжка на договорно наетия служител, ако той осигурява основно и постоянно издръжка и подкрепа при отглеждането на детето. Дете на договорно нает служител, родителските права върху което се упражняват от разведен(а) или законно разделен(а) съпруг(а), се смята за дете на издръжка на договорно наетия служител, ако същият е длъжен да плаща издръжка за детето и действително я плаща по силата на решение, постановяващо развод или раздяла или на автентичен акт, свързан с такова решение, в съответствие с приложимото национално право.
                  
               
                     б)
                  
                  
                     дете с увреждания на договорно нает служител или неговия(ата) съпруг(а) или регистриран партньор, независимо от възрастта на детето, се счита за дете на издръжка, ако договорно наетият служител осигурява основно и постоянно издръжка и подкрепа за благосъстоянието на детето.
                  
               
                     в)
                  
                  
                     детето не се признава за дете на издръжка на договорно наетия служител:
                     
                                 —
                              
                              
                                 когато навърши 26 години;
                              
                           
                                 —
                              
                              
                                 когато преди да е навършило 26 години детето получава заплата или има други собствени приходи.
                              
                           
               2.   Други лица на издръжка
         Лице, което не е дете на издръжка съгласно определеното в параграф 1, може да бъде счетено за лице на издръжка на договорно нает служител при следните условия:
         
                     —
                  
                  
                     лицето е родител или друг близък по родствена линия или сватовство;
                  
               
                     —
                  
                  
                     лицето живее постоянно със съответния договорно нает служител или неговия(ата) съпруг(а) или регистриран партньор или редовно постъпва в институция, предоставяща специализирани медицински грижи; и
                  
               
                     —
                  
                  
                     въпросното лице не разполага с достатъчно собствени средства, за да се издържа.
                  
               
      
         ПРИЛОЖЕНИЕ IV
         
            ЛИЦА С УВРЕЖДАНИЯ НА ИЗДРЪЖКА
         
         
                  
                     1.
                  
                  
                     Лицето на издръжка се счита за лице с увреждане, когато с медицински доказателства е установено, че лицето има тежко и постоянно увреждане и се нуждае от специализирани грижи или надзор или от специализирано образование или обучение.
                  
               
                  
                     2.
                  
                  
                     Решението за отпускане на надбавката се взема от директора след консултации с ad hoc комисия, която директорът създава специално за тази цел и чийто състав включва най-малко един практикуващ лекар.
                     Периодът, през който да се изплаща надбавката се определя в решението на директора и подлежи на преразглеждане.
                  
               
                  
                     3.
                  
                  
                     Критерият, който дава правото да се прилагат разпоредбите на настоящия Правилник за персонала, е наличието на тежко и продължаващо увреждане на физическата или умствената дейност.
                     Лице на издръжка се счита за лице с увреждане, когато то има:
                     
                                 —
                              
                              
                                 тежко или хронично увреждане на централната или автономната нервна система, независимо от причината за това, например заболяване на мозъка, миопатия и автономна парализа;
                              
                           
                                 —
                              
                              
                                 тежко увреждане на двигателната система;
                              
                           
                                 —
                              
                              
                                 тежко увреждане на една или повече от сетивните системи;
                              
                           
                                 —
                              
                              
                                 хронично и инвалидизиращо психично заболяване.
                              
                           Посоченият във втора алинея списък е примерен и не се счита за изчерпателен. Той не служи за основа на оценката на степента на инвалидност или нетрудоспособност.
                  
               
                  
                     4.
                  
                  
                     Размерът на надбавката е равен на размера на надбавката за дете на издръжка и се отпуска в допълнение към нея.
                  
               
                  
                     5.
                  
                  
                     При договорно наети служители, които могат да представят подкрепящи доказателства, че дете с увреждане на тяхна издръжка, се нуждае от императивни специални образователни мерки, надбавката може да бъде увеличена най-много двойно спрямо размера на надбавката за дете на издръжка и да се изплаща всеки месец.
                     В тези случаи правото на такава увеличена надбавка се поражда в първия ден на месеца, през който започне прилагането на императивните специални образователни мерки, и се прекратява в края на месеца, през който те приключат, или в края на месеца, през който детето навърши 26 години, като се взема по-ранната дата.
                  
               
      
         ПРИЛОЖЕНИЕ V
         
            НАДБАВКА ЗА НАЕМ
         
         
                  
                     1.
                  
                  
                     Размерът на надбавката за наем е определеният по коефициент дял от разликата между действително платения наем, от който са приспаднати разходите, посочени в член 11, параграф 5, буква а) от Правилника за персонала, и сумата, която се изчислява по следния начин:
                     
                                 а)
                              
                              
                                 15 % от нетната основна заплата за членовете на персонала със степен C и B до включително B.4;
                              
                           
                                 б)
                              
                              
                                 20 % от нетната основна заплата за членовете на персонала със степени B.5 и B.6;
                              
                           
                                 в)
                              
                              
                                 22 % от нетната основна заплата за членовете на персонала със степен A.1.
                              
                           
               
                  
                     2.
                  
                  
                     Коефициентът, посочен в параграф 1, е:
                     
                                 а)
                              
                              
                                 50 % за несемеен член на персонала или семеен член на персонала без лица на издръжка;
                              
                           
                                 б)
                              
                              
                                 55 % за член на персонала с едно лице на издръжка;
                              
                           
                                 в)
                              
                              
                                 60 % за член на персонала с две или повече лица на издръжка.
                              
                           
               
                  
                     3.
                  
                  
                     Размерът на надбавката за наем не може да надхвърля:
                     
                                 а)
                              
                              
                                 10 % от нетната основна заплата на съответния член на персонала, когато става дума за степени C до B.4 включително;
                              
                           
                                 б)
                              
                              
                                 15 % от нетната основна заплата, когато става дума за степени B.5 и B.6, както и A.1.
                              
                           
               
      
         ПРИЛОЖЕНИЕ VI
         
            ПЪТНИ РАЗХОДИ И РАЗХОДИ ЗА ПРЕНАСЯНЕ
         
         
            Раздел I
         
         
            
               Пътни разходи на договорно наетите служители и техните семейства за пътя между мястото на пребиваване и местоработата
            
         
         
                  
                     1.
                  
                  
                     Договорно наети служители, чието място на пребиваване се намира на повече от 100 km от местоработата им, имат право — при спазване на разпоредбите на член 16 от Правилника за персонала — да им бъдат възстановени действително направените пътни разходи:
                     
                                 а)
                              
                              
                                 при встъпването им в длъжност, за пътя от мястото им на пребиваване до местоработата им;
                              
                           
                                 б)
                              
                              
                                 при преместване от местоработата, където са били назначени, на друга месторабота, отстояща на повече от 100 km;
                              
                           
                                 в)
                              
                              
                                 при напускане:
                                 
                                             —
                                          
                                          
                                             за пътя от местоработата до мястото им на пребиваване към момента на тяхното наемане на работа;
                                          
                                       
                                             —
                                          
                                          
                                             или за пътя от местоработата им до място на пребиваване, различно от посоченото в първото тире, при условие че това място се намира в Европейското икономическо пространство, или ако е другаде — че размерът на сумата за възстановяване не е по-голям.
                                          
                                       
                           
               
                  
                     2.
                  
                  
                     Възстановяването на посочените в параграф 1 пътни разходи се отказва, изцяло или частично, в следните случаи:
                     
                                 а)
                              
                              
                                 когато правото не е установено към момента на встъпване в длъжност на съответния договорно нает служител;
                              
                           
                                 б)
                              
                              
                                 ако всички или част от въпросните разходи са платени от държавен или друг орган;
                              
                           
                                 в)
                              
                              
                                 когато договорно нает служител напуска, ако пътуването не се състои в рамките на трите месеца от датата на преустановяване на служебните му задължения или ако заявлението за възстановяване на разходите не е получено от администрацията в срок от 30 дни след пътуването;
                              
                           
                                 г)
                              
                              
                                 при преустановяване на служебните задължения на договорно нает служител, ако съответното лице е подало оставка преди да е прослужило дванадесет месеца в института.
                              
                           
               
                  
                     3.
                  
                  
                     Договорно наети служители, които отговарят на условията, посочени в параграфи 1 и 2, и които получават надбавка за жилищни нужди, имат право също на:
                     
                                 а)
                              
                              
                                 възстановяване на пътните разходи, действително направени от съпруга(та) или регистрирания партньор и децата на издръжка, за да се съберат със съответния договорно нает служител на мястото на работата му;
                              
                           
                                 б)
                              
                              
                                 възстановяване на пътните разходи, действително направени от съпруга(та) или регистрирания партньор и децата на издръжка при преместването от едно място на работа на друго, отстоящо на повече от 100 km, ако времетраенето на преместването не е определено, но надвишава два месеца;
                              
                           
                                 в)
                              
                              
                                 възстановяване на пътните разходи, действително направени от съпруга(та) или регистрирания партньор и децата на издръжка, когато договорно наетият служител преустанови изпълнението на служебните си задължения, с изключение на случаите, при които възстановяването на разходите може да бъде отказано, ако той подаде оставка преди да е прослужил дванадесет месеца в института.
                              
                           
               
                  
                     4.
                  
                  
                     Съпругите(зите), регистрираните партньори и децата на издръжка или лицата на издръжка съгласно определенията в приложения III и IV се считат за лица със степен като тази на съответния служител.
                  
               
            Раздел II
         
         
            
               Разходи за пренасяне
            
         
         
                  
                     1.
                  
                  
                     Договорно наети служители, чието място на пребиваване се намира на повече от 100 km от местоработата им, имат право да им бъдат възстановени действително направените разходи за пренасяне на вещите от личното им домакинство в следните случаи:
                     
                                 а)
                              
                              
                                 при встъпване в длъжност;
                              
                           
                                 б)
                              
                              
                                 при преместване за неопределен срок, надхвърлящ два месеца, от едно място на работа на друго, отстоящо на повече от 100 km;
                              
                           
                                 в)
                              
                              
                                 при напускане на института, с изключение на случаите, когато възстановяването на разходите може да бъде отказано, ако съответният договорно нает служител подаде оставка преди да е прослужил дванадесет месеца в института.
                              
                           
               
                  
                     2.
                  
                  
                     Възстановяването обхваща разходите за пренасяне на вещите от личното домакинство, включително разходите за опаковане и за застраховка срещу обичайните рискове като повреда, кражба или пожар.
                     За да им бъдат възстановени разходите съгласно разпоредбите на настоящия раздел, договорно наетите служители трябва да представят поне две оценки за предварително одобрение от ръководителя на отдел „Администрация“. Оценките трябва да се отнасят за пренасянето на товар с еднакво тегло или обем на еднакво разстояние.
                     Ако счете оценките за прекалено високи, ръководителят на отдел „Администрация и персонал“ може да поиска оценка от други дружества за пренасяне.
                     Възстановяването на тези разходи се извършва на основата на по-ниската оценка.
                  
               
                  
                     3.
                  
                  
                     Договорно наетите служители могат да поискат да им бъдат възстановени разходите съгласно настоящия раздел само ако въпросните разходи не подлежат на възстановяване от държавен или друг орган.
                  
               
      
         ПРИЛОЖЕНИЕ VII
         
            СЛУЖЕБНИ РАЗХОДИ
         
         Договорно наети служители, които пътуват служебно по задачи, възложени от института, имат право да им бъдат възстановени изцяло пътните разходи, както и да получат дневни надбавки за времето, прекарано извън местоработата им, в съответствие с разпоредбите на член 18 от Правилника за персонала.
         
            Раздел I
         
         
            
               Видове транспорт
            
         
         1.   Служебното пътуване на договорно наетите служители се осъществява с най-икономичния наличен вид транспорт, при спазване на дерогациите, предвидени в настоящия раздел.
         2.   За обичайни видове транспорт се считат въздушният и железопътният вид транспорт. Въпреки това, директорът може да разреши на договорно наетите служители да използват за служебно пътуване личен или служебен автомобил.
         Пътуването се осъществява в икономична класа или нейната равностойност, освен ако директорът не разреши друго.
         Степен A дава право на пътуване в първа класа, а степени В и С дават право на пътуване във втора класа.
         3.   На договорно наетите служители може да се разреши да пътуват с личен автомобил в интерес на института. В този случай те имат право на определена сума за километър пробег, изчислена на базата на най-бързия обичаен маршрут. Сумата се изчислява на базата на приложимата ставка в държавата, където се намира местоработата на договорно наетия служител, независимо от това в коя държава или държави се осъществява пътуването.
         Общата платима сума за пътуване с автомобил не може да надвишава сумата, която институтът би изплатил в противен случай.
         Директорът може да реши да приложи настоящия раздел спрямо срочно наетите служители.
         
            Раздел II
         
         
            
               Дневни надбавки при служебни пътувания на договорно наети служители
            
         
         1.   При служебни пътувания на Института договорно наетите служители имат право на дневни надбавки при ставките, определяни всяка година от борда въз основа на предложение, направено от Координационния комитет по възнагражденията.
         2.   Дневната надбавка се изчислява, както следва:
         
                     а)
                  
                  
                     ако мисията включва настаняване в хотел, на заинтересования договорно нает служител се изплаща пълна дневна надбавка при представяне на съответната фактура;
                  
               
                     б)
                  
                  
                     ако мисията не включва настаняване в хотел, за периоди от по-малко от 4 часа не се изплаща дневна надбавка и когато служебната задача е с продължителност от 4 до 8 часа, договорно наетият служител има право на 25 % от дневната надбавка. За периоди над осем часа, но по-кратки от 24 часа, съответният договорно нает служител има право на 50 % от дневната надбавка. Частични периоди, надвишаващи цялостен период от 24 часа, се третират по същия начин;
                  
               
                     в)
                  
                  
                     за служебно пътуване, осъществено на мястото на работа или между места на работа, не се полага дневна надбавка. В такива случаи разходите за транспорт като такси за паркинг и обществен транспорт се възстановяват при представяне на доказателство за плащане;
                  
               
                     г)
                  
                  
                     към времето за самото пътуване се добавя условен период с цел изчисляване на дневните надбавки с включено време за пътуване до съответната гара или летище.
                  
               3.   Намалени дневни надбавки
         Надбавките се намаляват:
         
                     а)
                  
                  
                     когато пътуването включва храна или нощувка: с 15 % за всяко основно ядене и с 50 % за нощувка, предвидена в цената;
                  
               
                     б)
                  
                  
                     с три десети, ако членът на персонала пътува с нощен ферибот, спално място или спално купе, с железопътен или въздушен транспорт за периода, обхванат от пътуването;
                  
               
                     в)
                  
                  
                     с три четвърти, когато нощувката се предоставя от външна организация.
                  
               4.   Добавки към дневната надбавка
         Надбавката покрива всички разходи, които даден договорно нает служител се очаква да направи по време на служебното пътуване с изключение на изброените по-долу разходи, за които може да се поиска допълнително възстановяване:
         
                     а)
                  
                  
                     такса за визи и други сходни такси, непосредствено свързани със служебното пътуване;
                  
               
                     б)
                  
                  
                     такса за свръхбагаж, с изричното разрешение на директора;
                  
               
                     в)
                  
                  
                     надлежно оправдани разходи за комуникации като такси за интернет, пощенски и телефонни такси), направени със служебна цел;
                  
               
                     г)
                  
                  
                     разходи за приемане на гости, направени от членове на персонала;
                  
               
                     д)
                  
                  
                     разходи за такси, с предварителното разрешение на директора и при условие че бъдат представени доказателства за направените разходи.
                  
               Директорът приема правила за изпълнение на тези разпоредби.
      
      
         ПРИЛОЖЕНИЕ VIII
         
            ОТПУСК ПО БОЛЕСТ, МАЙЧИНСТВО, БАЩИНСТВО, ЗА ОТГЛЕЖДАНЕ НА ДЕТЕ И ДРУГИ ВИДОВЕ СПЕЦИАЛЕН ОТПУСК
         
         1.   Отсъствие по здравословни причини и отпуск по болест:
         а)   когато договорно наети служители отсъстват поради заболяване или злополука в продължение на повече от три последователни дни, те са длъжни да представят медицинско свидетелство в срок от три дни от преустановяване на работа.
         б)   когато отсъствията поради заболяване или злополука, които са с продължителност над три дни и за които не бъде представено медицинско свидетелство, надхвърлят девет работни дни в една календарна година, те се удържат съответно от полагащия се на съответния договорно нает служител годишен отпуск или, ако договорно наетият служител е използвал целия си годишен отпуск, се правят съответни удръжки от възнаграждението му.
         в)   договорно наети служители, отсъстващи поради заболяване или злополука, имат право при представяне на медицинско свидетелство, да ползват отпуск по болест, като получават възнаграждение и надбавки в пълен размер, в продължение на не повече от тринадесет последователни седмици.
         г)   в съответствие с член 6, параграф 4 от Правилника за персонала договорно нает служител може да бъде задължен да премине медицински преглед в случай на продължително отсъствие поради заболяване, превишаващо тринадесет последователни седмици, или злополука, или при често повтарящи се кратки периоди на заболяване.
         д)   по всяко време на отпуск по болест на договорно нает служител институтът може да поиска медицинска проверка от независим медицински център.
         2.   Инфекциозни заболявания, ваксиниране и злополука:
         а)   в случай на заразяване с инфекциозно заболяване договорно наетият служител напуска работното си място и незабавно съобщава за свързаните с това обстоятелства на ръководителя на отдел „Администрация и персонал“. Ако инфекциозно заболяване е налице в семейството или сред близките приятели на договорно наетия служител, той незабавно съобщава това на ръководителя на отдел „Администрация и персонал“ и да спазва всички здравни предпазни мерки, предписани му от него. Всички договорно наети служители, които са били в контакт с лице, заразено с инфекциозно заболяване, и в резултат на това са длъжни да напуснат работното си място, имат право да получават възнаграждението си в пълен размер; този вид отсъствие не се удържа нито от полагаемия отпуск по болест, нито от полагаемия годишен отпуск.
         б)   договорно наетите служители преминават всякакво профилактично ваксиниране, когато е необходимо.
         в)   всички злополуки, претърпени от договорно нает служител на работното място или извън института, колкото и маловажни да изглеждат на пръв поглед, се съобщават от съответния договорно нает служител на ръководителя на отдел „Администрация и персонал“ заедно с имената и адресите на евентуални свидетели.
         3.   Специален отпуск, отпуск за сключване на брак, отпуск по майчинство, отпуск по бащинство и отпуск за отглеждане на дете
         а)   специален отпуск, платен в пълен размер или частично, който не надхвърля десет работни дни годишно, или неплатен такъв, може да бъде разрешен от директора на института в изключителни случаи или по извънредни лични причини.
         б)   за сключване на брак, на договорно нает служител се полага специален отпуск от пет работни дни, платени в пълен размер.
         в)   на договорно нает служител се полага специален отпуск от пет работни дни, платени в пълен размер, в случай на смърт на съпруг/съпруга, пряк потомък или пряк роднина по възходяща линия.
         г)   отпуск по майчинство, платен в пълен размер, и който не се удържа от отпуска по болест или от годишния отпуск, се разрешава на договорно нает служител при представяне на съответното медицинско свидетелство. Отпускът по майчинство е с продължителност шестнадесет седмици.
         Отпускът започва не по-рано от шест седмици преди очакваната дата на раждането, отбелязана в свидетелството, и се прекратява не по-рано от десет седмици и не по-късно от 16 седмици след датата на раждането.
         В случай на раждане на повече от едно дете наведнъж, при преждевременно раждане или раждане на дете с увреждане продължителността е 20 седмици. За целите на настоящата разпоредба преждевременно раждане е раждането преди края на 34-та седмица от бременността.
         д)   отпуск по майчинство, който е платен в пълен размер и не се удържа от отпуска по болест или от годишния отпуск, се разрешава на договорно нает служител от женски пол при законно осиновяване на дете на възраст под 18 години.
         Отпускът по майчинство е шестнадесет седмици и започва от датата на пристигане на детето в новия му дом.
         В случай на осиновяване на повече от едно дете наведнъж или осиновяване на дете с увреждане продължителността на отпуска по майчинство е двадесет седмици.
         е)   отпуск по бащинство
         Отпуск по бащинство с продължителност десет работни дни с право на възнаграждение в пълен размер се разрешава на договорно нает служител от мъжки пол при раждане или осиновяване на дете, което се признава за дете на издръжка съгласно определеното в член 11, параграф 2 от Правилника за персонала, и в случай на осиновяване — което е на възраст под 18 години. Отпускът се удължава до дванадесет работни дни в случай на раждане на повече от едно дете наведнъж или при раждане на дете с увреждане.
         Отпускът започва от датата на раждане на детето или на пристигане на детето в новия му дом, но може да бъде отложено в случай на хоспитализация на детето.
         ж)   отпуск за отглеждане на дете или по семейни причини
         За всяко дете договорно нает служител има право на отпуск за отглеждане на дете с продължителност до два месеца, без да получава основна заплата, който трябва да се използва по време на първите дванадесет месеца след раждането или осиновяването на детето. Минималният отпуск, който може да се вземе наведнъж, не може да бъде по-малък от един месец.
         Членството в социалноосигурителната схема на договорно нает служител продължава по време на отпуска за отглеждане на дете. Поддържат се придобиването на пенсионни права, надбавката за деца и за други лица на издръжка и надбавката за образование. Договорно наетият служител запазва длъжността си и правото си на преминаване в по-висока стъпка или повишаване в степен.
         За периода на отпуска за отглеждане на дете договорно наетият служител има право на месечна надбавка в размер на 800 EUR, но не може да работи друга платена работа.
         Пълният размер на вноските по социалноосигурителната схема се поема от института.
         з)   договорно наети служители, които са повикани на военна служба за период на обучение, имат право на специален платен отпуск за максимум две седмици годишно или четири седмици на всеки две години.
         Периодите на запасна военна служба с по-голяма от посочената по-горе продължителност се приспадат от годишния отпуск на договорно наетия служител.
         Ако договорно наетият служител получава финансово обезщетение от повикалия го на военна служба национален орган, от заплатата на договорно наетия служител се удържа сумата, съответстваща на размера на това обезщетение.
      
      
         ПРИЛОЖЕНИЕ IХ
         
            ПРАВИЛА ОТНОСНО АДМИНИСТРАТИВНИТЕ РАЗСЛЕДВАНИЯ, ДИСЦИПЛИНАРНИТЕ ПРОИЗВОДСТВА И МЕРКИТЕ
         
         
            Раздел 1
         
         
            
               Общи разпоредби
            
         
         Член 1
         1.   Когато при вътрешно разследване се разкрие вероятност от неизпълнение на задълженията по Правилника за персонала от действащ или бивш договорно нает служител, това лице бива своевременно уведомено, при условие че това не е във вреда на разследването. Във всеки случай, в заключенията, изготвени при приключване на разследването, договорно наетият служител не може да бъде посочван поименно, без да му е била предоставена възможност да даде обяснения по отнасящите се до това лице факти. Тези обяснения се посочват в заключенията.
         2.   В случаите, налагащи пълна секретност за целите на разследването и изискващи извършването на следствени действия от компетентността на национален съдебен орган, изпълнението на задължението за уведомяване и изслушване на договорно наетия служител може да бъде отложено със съгласието на директора. В тези случаи не може да бъде образувано дисциплинарно производство, преди на договорно наетия служител да е била дадена възможност да представи обясненията си.
         3.   Ако при вътрешното разследване не бъдат събрани достатъчно данни за образуване на производство срещу разследвания договорно нает служител, разследването се прекратява, без да се предприемат последващи действия, по решение на директора, който писмено уведомява за това договорно наетия служител. Засегнатият договорно нает служител може да поиска решението да бъде приложено към служебното му досие.
         4.   Директорът информира засегнатото лице за приключването на разследването и съобщава на това лице направените в доклада от разследването заключения.
         Член 2
         1.   Въз основа на доклада от разследването, след като съответният договорно нает служител е бил уведомен за всички събрани в досиетата доказателства и след като е бил изслушан, директорът може:
         
                     а)
                  
                  
                     да реши, че няма достатъчно доказателства за образуване на производство срещу договорно наетия служител, и да го уведоми за това писмено;
                  
               
                     б)
                  
                  
                     да реши, че дори да са налице или да изглежда, че са налице данни за неизпълнение от страна на договорно наетия служител на задълженията му по Правилника за персонала, няма да бъде наложена дисциплинарна мярка, и ако е необходимо, да отправи устно предупреждение до договорно наетия служител; или
                  
               
                     в)
                  
                  
                     в случай на неизпълнение на задълженията по смисъла на член 27 от правилника за персонала:
                     
                                 i)
                              
                              
                                 да реши да образува дисциплинарното производство по раздел 4 от настоящото приложение; или
                              
                           
                                 ii)
                              
                              
                                 да реши да образува дисциплинарно производство пред дисциплинарната комисия.
                              
                           
               Член 3
         Договорно нает служител, който по обективни причини не може да бъде изслушан съгласно разпоредбите на настоящото приложение, може да бъде поканен да представи писмени обяснения или да бъде представляван от посочено от него лице.
         
            Раздел 2
         
         
            
               Дисциплинарна комисия
            
         
         Член 4
         1.   Създава се дисциплинарна комисия, чиито членове могат да бъдат избирани измежду служителите на института или на друга институция на Европейския съюз.
         2.   Дисциплинарната комисия се състои от председател и двама редовни членове, които имат заместници.
         Член 5
         1.   Директорът и комитетът на персонала, посочен в член 36 от правилника за персонала, едновременно назначават по един член и един заместник-член. Ако по някаква причина комитетът на персонала не е назначил член и заместник-член, директорът може да назначи временни членове, които да ги заместват до назначаването им.
         2.   Председател е председателят на борда на института. Заместник-председателят се назначава от директора.
         3.   Председателят, членовете и заместник-членовете се назначават за срок от три години. Институтът обаче може да предвиди и по-кратък мандат за членовете и заместник-членовете, но не по-кратък от една година.
         4.   Засегнатият договорно нает служител има право да направи отвод на един от членовете на дисциплинарната комисия в срок от пет дни от определянето на състава ѝ. Директорът също има право на отвод на един от членовете на дисциплинарната комисия. В същия срок членовете на дисциплинарната комисия могат да поискат да бъдат освободени от това задължение при наличието на основателни причини и са длъжни да си направят самоотвод от дисциплинарната комисия в случай на конфликт на интереси.
         Член 6
         1.   Председателят и членовете на дисциплинарната комисия са напълно независими при изпълнението на задълженията си.
         2.   Разискванията и производството на дисциплинарната комисия са поверителни.
         
            Раздел 3
         
         
            
               Дисциплинарни мерки
            
         
         Член 7
         1.   Директорът може да налага следните дисциплинарни мерки:
         
                     а)
                  
                  
                     писмено предупреждение;
                  
               
                     б)
                  
                  
                     забележка;
                  
               
                     в)
                  
                  
                     отлагане на преминаването в по-висока стъпка за срок от един до 23 месеца;
                  
               
                     г)
                  
                  
                     понижаване в стъпка;
                  
               
                     д)
                  
                  
                     освобождаване от длъжност чрез прекратяване на договора, евентуално придружено от удържане, в пълен или частичен размер, на сумата за обезщетение при загуба на работа.
                  
               2.   Ако договорно наетият служител получава пенсия или обезщетение за инвалидност, директорът може да реши да удържи сума от пенсията или обезщетението за инвалидност за определен период. Последиците от тази мярка не се простират върху лицата на издръжка на договорно наетия служител. Доходът на договорно наетия служител не може обаче да спадне под сумата за жизнения минимум, чийто размер е равен на основната заплата на член на персонала с длъжност C1/1, като се прибавят и полагащите се семейни надбавки.
         3.   За едно нарушение не може да бъде налагана повече от една дисциплинарна мярка.
         Член 8
         Тежестта на наложената дисциплинарна мярка трябва да съответства на тежестта на нарушението. При определяне на тежестта на нарушението и при определяне на подходящата дисциплинарна мярка, която да бъде наложена, се взема предвид по-специално следното:
         
                     а)
                  
                  
                     характерът на нарушението и обстоятелствата, при които е извършено;
                  
               
                     б)
                  
                  
                     степента, в която нарушението накърнява почтеността, репутацията или интересите на института;
                  
               
                     в)
                  
                  
                     доколко нарушението е извършено с умисъл или по небрежност;
                  
               
                     г)
                  
                  
                     мотивите за извършване на нарушението от страна на договорно наетия служител;
                  
               
                     д)
                  
                  
                     степента и старшинството на договорно наетия служител;
                  
               
                     е)
                  
                  
                     степента на лична отговорност на договорно наетия служител;
                  
               
                     ж)
                  
                  
                     нивото на служебни задължения и отговорности на договорно наетия служител;
                  
               
                     з)
                  
                  
                     дали нарушението се изразява в повтарящи се действия или поведение;
                  
               
                     и)
                  
                  
                     поведението на договорно наетия служител през цялата му кариера.
                  
               
            Раздел 4
         
         
            
               Дисциплинарно производство без участието на дисциплинарната комисия
            
         
         Член 9
         Директорът може да наложи наказание писмено предупреждение или забележка, без да се консултира с дисциплинарната комисия. Преди да предприеме тази мярка, директорът изслушва договорно наетия служител.
         
            Раздел 5
         
         
            
               Дисциплинарно производство пред дисциплинарната комисия
            
         
         Член 10
         1.   Директорът представя на дисциплинарната комисия доклад, в който ясно се излагат фактите по жалбата и, ако е необходимо, обстоятелствата, при които те са възникнали, включително утежняващите или смекчаващите вината обстоятелства.
         2.   Докладът се изпраща на договорно наетия служител и на председателя на дисциплинарната комисия, който го свежда до знанието на членовете на дисциплинарната комисия.
         Член 11
         1.   След получаване на доклада договорно наетият служител има право да се запознае с пълното съдържание на служебното си досие и да направи копия на всички документи, имащи отношение към производството, включително оневиняващите доказателства.
         2.   Договорно наетият служител разполага с не по-малко от 15 дни от датата на получаване на доклада, по повод на който е образувано дисциплинарното производство, за да подготви защитата си.
         3.   Договорно наетият служител може да бъде подпомаган от лице по негов избор.
         Член 12
         Ако в присъствието на председателя на дисциплинарната комисия договорно наетият служител признае нарушението си и приеме без възражения доклада по член 10 от настоящото приложение, директорът може, в съответствие с принципа за пропорционалност между характера на нарушението и предвижданата дисциплинарна мярка, да изземе делото от дисциплинарната комисия. Ако делото бъде иззето от дисциплинарната комисия, председателят ѝ дава становище относно предвижданата дисциплинарна мярка. При тази процедура директорът може, чрез дерогация от член 9 от настоящото приложение, да наложи една от дисциплинарните мерки, предвидени в член 7, параграф 1, букви а)—г) от настоящото приложение.
         Преди да признае нарушението си, договорно наетият служител се уведомява за последиците от това признание.
         Член 13
         Преди първото заседание на дисциплинарната комисия председателят възлага на един от членовете да изготви общ доклад по случая и уведомява за това останалите членове на дисциплинарната комисия.
         Член 14
         1.   Засегнатият договорно нает служител се изслушва от дисциплинарната комисия. По време на изслушването той може да представи писмено или устно забележките си, лично или чрез представител. Договорно наетият служител може да повика свидетели.
         2.   Пред дисциплинарната комисия институтът се представлява от договорно нает служител, упълномощен специално за тази цел от директора.
         Член 15
         След като разгледа представените документи и като вземе предвид всички направени писмени или устни изявления, дисциплинарната комисия приема с мнозинство мотивирано становище за това дали са установени фактите на предполагаемата дисциплинарна мярка и какво наказание следва да бъде наложено. Това становище се подписва от всички членове на дисциплинарната комисия. Дисциплинарната комисия изпраща становището на директора и на съответния договорно нает служител в срок от два месеца от получаването на доклада на директора, при условие че този срок съответства на степента на сложност на делото.
         Член 16
         1.   След изслушване на съответния договорно нает служител директорът взема решение в съответствие с членове 8 и 9 от настоящото приложение в срок от два месеца от получаване на становището на дисциплинарната комисия. Решението трябва да бъде мотивирано.
         2.   Ако директорът реши да прекрати делото без да налага дисциплинарна мярка, той без отлагане уведомява за това съответния договорно нает служител в писмена форма. Засегнатият договорно нает служител може да поиска решението да бъде приложено към служебното му досие.
         Член 17
         1.   Разноските, направени в хода на дисциплинарното производство по инициатива на съответния договорно нает служител, и по-специално хонорарът на посоченото от него лице, което да подпомага защитата му, са за сметка на съответния договорно нает служител, ако в резултат на дисциплинарното производство му бъде наложена някоя от дисциплинарните мерки, предвидени в член 7 от настоящото приложение.
         2.   В изключителни случаи директорът може да реши друго, ако последствията за съответния договорно нает служител биха били несправедливо тежки.
         
            Раздел 6
         
         
            
               Временно отстраняване от длъжност
            
         
         Член 18
         1.   Ако директорът предяви към договорно нает служител обвинение в тежко нарушение, независимо дали става въпрос за неспазване на служебните му задължения или за правонарушение, директорът може незабавно да го отстрани от длъжност за определен или неопределен срок.
         2.   Директорът се произнася след изслушване на съответния договорно нает служител, освен при изключителни обстоятелства.
         Член 19
         1.   В решението за временно отстраняване от длъжност се посочва дали за неговия срок съответният договорно нает служител продължава да получава възнаграждението си в пълен размер или каква част от него ще бъде удържана. Сумата, изплащана на договорно наетия служител, не може при никакви обстоятелства да бъде по-малка от сумата за жизнения минимум, чийто размер е равен на основната заплата на договорно нает служител с длъжност C1/1, като се прибавят и полагащите се семейни надбавки.
         2.   Положението на временно отстранен от длъжност договорно нает служител трябва да бъде окончателно уредено в срок от шест месеца от началната дата на отстраняването му. Ако в срок от шест месеца не бъде взето такова решение, съответния договорно нает служител получава отново правото си на пълно възнаграждение, при спазване на параграф 3.
         3.   Частични удръжки от възнаграждението може да продължат да се извършват и след изтичането на шестмесечния срок по параграф 2, ако срещу съответния договорно нает служител е образувано наказателно производство за същите деяния и в резултат на това той е задържан. В този случай този договорно нает служител няма право да получава пълния размер на възнаграждението си, докато компетентният съд не постанови освобождаването на договорно наетия служител.
         4.   Сумите, удържани съгласно параграф 1, се възстановяват на съответния договорно нает служител, ако с окончателното решение бъде наложена дисциплинарна мярка не по-тежка от писмено предупреждение, забележка или отлагане на преминаването в по-висока стъпка, както и ако не бъде наложена дисциплинарна мярка. В последния случай сумите се възстановяват със сложна лихва при годишна ставка 3,5 %.
         
            Раздел 7
         
         
            
               Паралелно наказателно преследване
            
         
         Член 20
         Ако срещу договорно нает служител бъде възбудено наказателно преследване за същите деяния, окончателното решение относно дисциплинарните мерки се взема едва след като бъде постановена окончателната присъда на съда, разглеждащ делото.
         
            Раздел 8
         
         
            
               Заключителни разпоредби
            
         
         Член 21
         Договорно нает служител, на когото е била наложена дисциплинарна мярка, различна от освобождаване от длъжност, може в срок от три години — при писмено предупреждение или забележка, или шест години — за другите дисциплинарни мерки, да поиска заличаване на посочването на тази мярката от служебното му досие. Директорът решава дали да удовлетвори това искане.
         Член 22
         Ако станат известни нови факти, подкрепени със съответните доказателства, дисциплинарното производство може да бъде възобновено от директора по собствена инициатива или по искане на съответния договорно нает служител.
         Член 23
         Ако срещу договорно нает служител не е било образувано производство след приемане на становище от дисциплинарната комисия съгласно член 15 от настоящото приложение, той има право да иска да бъдат поправени претърпените от него вреди чрез подходящо публикуване на решението на директора.
         Член 24
         Директорът приема правила за изпълнение на настоящите разпоредби.
      
      
         ПРИЛОЖЕНИЕ Х
         
            КОМИСИЯ ПО ЖАЛБИТЕ
         
         1.   Компетентност
         Комисията по жалбите е компетентна да урежда споровете, възникнали поради нарушение на Правилника за персонала или на договорите, посочени в член 7 от Правилника за персонала. За тази цел тя е компетентна да разглежда жалбите, подадени срещу решение на директора от действащи или бивши договорно наети служители или от техни наследници или представители.
         2.   Състав и статут
         
                     а)
                  
                  
                     комисията по жалбите е съставена от председател и двама членове. Те могат да имат заместници. Те всички трябва да имат юридическо образование.
                  
               
                     б)
                  
                  
                     председателят, неговият заместник, членовете и техните заместници се назначават от борда на института за период от три години с възможност за подновяване, извън персонала на института. Ако някой от тях в даден момент не е в състояние да изпълнява тази задача, за времето до края на мандата му се назначава друго лице.
                  
               
                     в)
                  
                  
                     заседанието на комисията по жалбите не може да се състои, ако не присъстват председателят, или неговият заместник, и двама членове, или техните заместници.
                  
               
                     г)
                  
                  
                     членовете на комисията по жалбите са напълно независими при изпълнението на задълженията си.
                  
               
                     д)
                  
                  
                     възнаграждението на председателя, членовете и техните заместници се определя от борда на института.
                  
               
                     е)
                  
                  
                     комисията по жалбите приема свой правилник, който е в съответствие с разпоредбите на настоящото приложение.
                  
               3.   Секретариат на комисията
         
                     а)
                  
                  
                     секретарят на комисията се определя от директора и е служител на института.
                  
               
                     б)
                  
                  
                     при изпълнението на задълженията си секретарят на комисията изпълнява регистраторски функции и е подчинен единствено на комисията.
                  
               4.   Обжалване
         
                     а)
                  
                  
                     подаването на жалби до комисията е допустимо само ако жалбоподателят не е бил удовлетворен от обжалването по вътрешния административен ред пред директора.
                  
               
                     б)
                  
                  
                     жалбоподателят разполага със срок от двадесет дни след уведомлението за решението, посочен в член 28, параграф 3 от Правилника за персонала или след датата на отхвърлянето от една от страните на заключенията на медиатора, посочени в член 28, параграф 4 от Правилника за персонала, в който да подаде писмено искане за отмяна или изменение на това решение от комисията по жалбите. Искането се отправя до ръководителя на отдел „Администрация и персонал“ на института, който изпраща уведомление за получаването му и дава ход на процедурата за свикване на комисията по жалбите.
                  
               
                     в)
                  
                  
                     жалбите се подават до секретариата на комисията по жалбите в срок от два месеца след датата на уведомлението за обжалваното решение. В изключителни случаи, по-специално когато става дума за пенсии, комисията по жалбите може да допусне жалба, подадена в рамките на една година от датата на уведомлението за обжалваното решение.
                  
               
                     г)
                  
                  
                     жалбите трябва да бъдат в писмена форма. В тях трябва да бъдат посочени всички изтъкнати основания на жалбоподателя за обжалването, подкрепени същевременно с документни доказателства.
                  
               
                     д)
                  
                  
                     жалбите не спират изпълнението на обжалваното решение.
                  
               5.   Предварителна процедура
         
                     а)
                  
                  
                     жалбата се изпраща незабавно на директора, който представя становището си по нея в писмен вид. Копие от становището му се съобщава, в срок от един месец от датата на подаване на жалбата, на секретаря на комисията по жалбите и на жалбоподателя, който в срок от двадесет дни може да отговори писмено, като копие от отговора се изпраща незабавно на директора от секретаря на комисията по жалбите.
                  
               
                     б)
                  
                  
                     жалбите, придружени от меморандумите и подкрепящите ги документни доказателства, становището на директора и отговорът на жалбоподателя, ако има такъв, се изпращат на членовете на комисията чрез нейния секретариат в срок от три месеца след подаване на жалбата и поне 15 дни преди датата на заседанието, на което ще бъдат разглеждани.
                  
               6.   Свикване на комисията
         Комисията по жалбите се свиква от нейния председател. Комисията по принцип разглежда подадените до нея жалби в срок от четири месеца след датата, на която са внесени.
         7.   Заседания на комисията
         
                     а)
                  
                  
                     заседанията на комисията по жалбите са закрити (освен ако комисията не реши друго). Разискванията на комисията са поверителни.
                  
               
                     б)
                  
                  
                     директорът или неговият представител, и жалбоподателят, присъстват на заседанията. Те могат да направят устни изявления в подкрепа на основанията, предявени в меморандумите им.
                  
               
                     в)
                  
                  
                     комисията може да изиска да ѝ бъдат представени всякакви документи, които смята за необходими за разглеждането на съответната жалба. Представените за тази цел документи трябва да се изпратят също на директора и на жалбоподателя.
                  
               
                     г)
                  
                  
                     комисията по жалбите изслушва страните и свидетелите, които е преценила, че могат да дадат полезни за производството сведения. Всеки член на персонала, призован като свидетел, е длъжен да се яви пред комисията и няма право да откаже да предостави исканата информация.
                  
               
                     д)
                  
                  
                     лицата, които присъстват на заседанието на комисията, не разкриват по никакъв начин фактите, които са им станали известни по време на заседанията, нито изразените там становища.
                  
               8.   Решения на комисията
         
                     а)
                  
                  
                     при изключителни обстоятелства комисията може да издаде временна заповед за спиране на изпълнението на обжалваното решение до окончателното решение в съответствие с букви б) и в).
                  
               
                     б)
                  
                  
                     решенията се приемат с мнозинство. Те трябва да бъдат в писмен вид и да посочват мотивите за издаването им. Решението не подлежи на обжалване и се привежда в изпълнение и за двете страни в рамките на един ден от уведомлението за него.
                  
               
                     в)
                  
                  
                     от комисията обаче може да се поиска да поправи техническа или случайна грешка в приетото от нея решение. Искането за поправка трябва да се внесе в рамките на шест месеца от датата, на която е забелязана грешката.